ქეთევან ხარშილაძე ასსერი-ს

ერთ მოქმედებიანი პიესა

„სამი ვახშამი“

(სამი სუათი)

ინსპირიებული

თენესი უილიამსის მინიატურული პიესით

„ვახშამი რომელიც არ იჭმევა“

მოქმედების ადგილები:

ამერკის შეერთებული შტატები. (შტატს არ არ ვაზუსტებთ)

50 იანი წლების ამერიკა.

ა---საშუალო ზომის საკუთარი სახლი დიდი აივნით, აივანზე ჯაჭვწბბზე დაკიდებული საქანელა სავაძლებით. ჩაკეცილი სახლის ქარბუქსაცავი აკორდეონით. სახლის წინ არის ულამაზესი, პეტუნიების ბაღი. ფრინველების დასალევი წყლის მაღალი, თეთრი კერამოკის ლარნაკით.

ბ---ყვავილების ბაღი

გ---დიდი აივანი. სასტუმრო ოთახს აქვს ძალიან ფართო, შუშის გასაწევი კარი. კარი მთლიანად გახსნილია ისე რომ ნაწილობრივ სასტუმრო ოთახშიც ხდება მოქმედება... კარებზე მსუბუქი გამჭვირვალე ფარდა ფრიალებს ისე რომ სცენაზე იდუმალების განწყობას ჰქმნის.

დ---პროექციები ეკრანზე.

სადადგმო ჯგუფი:

სცენოგრაფი და კოსტიუმების მხატვარი აუცილებელია...

მუსიკა---ორიგინალრად შექმნილი და ასევე შერჩეული. წვეულების ბლიუზი... მთლიანი გამაერთიანებელი მელოდია...

ხმაურები: ქარბუქის ხმას და საერთოდ ბუნების ხმებს მნიშვნელოვანი როლი აქვს.

ქორეოგრაფია/პლასტიკა---აუცილებელია...

მოქმედი პირნი:

როუზი - ასაკოვანი ქალბატონი ასე 93 წლის... ძალიან ლამაზი, თოჯინასავეთ, ძალიან თხელი, გამჭვირვალე, ძალიან პატარა ტანის, თითქოს სხვა საუკუნიდან და სხვა პლანეტიდან არის... მასში რაღაც არარეალურია... საუბარიც ისეთი აქვს წამღერებით, თითქოს შორიდან ისმის...

ჯინა - საშუალო ხნის ქალი, ლამაზი, ჯიშიანი, ფერხორციანი, მაღალი, ეშხიან-მარილიანი, სექსუალური, მაგრამ არა ვულგარული, პირიქით დახვეწილი, ქალბატონი.

ჩარლი - საშუალო ხნის წარმოსადეგი კაცი. ძალიან მიმზიდველი. მაღალი ხმელი. ძალიან კარგი სხეულით.

პირველი სურათი

**პირველი ვახშამი**

(50 იანების ამერიკა)

მაღალი დონის ლამაზი სახლკარი. წვეულება… საშუალო ასაკის ცოლ-ქმარი შეუღლებიდან 30 წლის იუბილეს იხდის. უკვე საკმაოდ გვიანი საღამოა. მუსიკის ხმა. სასურველია ცოცხალი მუსიკა, შეიძლება ბანჯო. ერთი დამხმარე შამპანურს სთავაზობს სტუმრებს. მეორე სინზე დესერტს ჩმოატარებს… ერთნი ცეკვავენ, მეორენი საუბრობენ, იცინიან, ყველა „სუპერ“ ჩაცმულია. მასპინძლებიანად 10 ადამიანი მაინც უნდა იყოს. მერე სტუმრების გამომშვიდობება, კეთილი სურვილები და ცოლ ქმარი მარტო რჩება… შეიძლება მიახლოლოებით კინოს ხერხით გადასვლა მოხდეს სტუმრები გადიან, შუქი ინტიმური ხდება და სცენაზე რჩება მხოლოდ ჯინა და ჩარლი.

სტუმარი- დიდი მადლობა. ძალიან ვისიამოვნეთ… გამოიარეთ ხოლმე ჩვენთან… მალე ჩემი

დაბადების დღე იქნება და თუ რამე გადავწყვიტეთ შეგატყობინებთ.

ჩარლი და ჯინა- გვიხარია თუ კარგი დრო გაატარეთ. აუცილებლად მოვალთ, თან თქვენს ახალ სახლს ვნახავთ… მადლობა რომ მოხვედით… მშვიდობიან მგზავრობას გისურვებთ.

სტუმარი- წავედიიიით. დიდი მადლობა. კარგი იყო… შემდეგ შაბათს სიუზი და მაიკლთან შევხვდებით…

(დანარჩენ სტუმრებთან გამომშვიდობება მთლიანობაში ხდება ფონად მუსიკა. საუბრი აღარ ისმის… ჯინა და ჩარლი შამპანურით ხელში ერთ სავარძელში სხედან)

ჯინა-

რამდენი მოლოცვები მივიღეთ! უმეტესობა ჯერ არც გამიხსნია...

ჩარლი-

თითქმის ყველა მოვიდა ვინც დავპატიჟეთ... შენი გოგოები დიდ ამბავში იყვნენ...

ჯინა-

შენი ძმაკაცებიც მარგად გაერთნენ... კარგად გამოვიდა ყველაფერი... არ მჯერა რომ ჩვენი შეუღლებიდან... 30 წელი გააავიიიიდაააააა

ჩარლი-

30 წელია ვტანჯავთ ერთანეთს და მაინც ერთად ვართ.

ჯინა-

საძაგელი ხარ! ჯერ ერთი, ერთმანეთს კი არ ვტანჯავთ, შენ მტანჯავ მე და მე გიძლებ...

ჩარლი-

შენ გაგიმარჯოს ჩემო გამძლე ქალბატონო... (მიუჭახუნებს ბოკალს. შესვავენ.) არა, სერიოზულად! ბავშვები დაბინავებულები არიან, ერთი შვილიშვილიც გვყავს... მეტიც გვეყოლება... მართალია ფინანსურად აქა იქ ვეხმარებით, მაგრამ სხვამხრივ თავისთვის არიან, დამოუკიდებლად... არ გვაწუხებენ... ყველაფერი კარგად არის ჩვენს ცხოვრებაში...

ჯინა

ახლა შეგვიძლია კიდეც გავეყაროთ... არავინ იდარდებს...

ჩარლი

რას ამბობ? ამდენს გავუძელით და ახლა გავეყაროთ? როცა ყველაფერი გვაქვს... დაგვრჩა ბურთი და მოედანი... არც ბავშვების ღამე ტირილი, არც მერე მათი თინეიჯერობის სიგიჟეები, სკოლაში დაბარებები, ძებნა კონტროლი... რას ამბობ რეები გამოვიარეთ...

ჯინა-

აბა! რა არ მოხდა ამ ჭერქვეშ... ყველაზე საშინელი მათი დაოჯახების პროცესი იყო... გოგო გაგვექცა სახლიდან, არც ქორწილი, არც არაფერი. შეგვარცხვინა და მერე ჩვენ რომ ვაპატიეთ და ქორწილი დავნიშნეთ, ჩაშალა, გამოიქცა ქმრისაგან და ისევ აქ ჩაგვისახლდა. ჯერ ამდენი სტუმრის დაპატიჟება და მერე ბოდიშები და ახსნა განმარტება, ქორწოლის ვითომ გადადების ტყუილი მიზეზები... რომ მახსენდება წნევა მიწევს... მერე სახლში მოყავდა დაქალობა, ძმაკაცობა... დილამდე, სვადნენ, ეწეოდნენ, რას არ აკეთებდნენ. მოკლედ საგიჟეთი იყო, ოჯახი კი არა... რომ ვიხსენებ არ მჯერა რომ ეს მართლა ჩვენს სახლში ხდებოდა. რას არ გავუძელით!

ჩარლი-

არ გვინდა რა დღეს ამის გახსენება...

ჯინა-

შენთვის ადვილია თქმა, სამსახურში იყავი, ან მივლინებებში. ნახევარი არ გაგიგია.

ჩარლი-

ის ნახევარიც საკმარისია რომ გახსენება არ მინდოდეს... გულგახეთქილი რომ დამირეკავდი სამსახურში გახსოვს? ორი ღამე რომ არ მოვიდა სახლში... რა შიში გადავიტანეთ... რაც იყო იყო, ბევრი იგიჟა, მაგრამ ბოლოს მაგარი ბიჭი გამოიჭირა და კი არიან ბედნიერად. შვილიშვილიც გვაჩუქეს და ჩვენი მოსავლელიც არ არის...

ჯინა-

ნამდვილად... ვგიჟედბი ჩვენს სიძეზე და რაც მთავარია არც ბიჭმა შეირცხვინა თავი, მშვენიერი რძალი გვყავს... რეებს არ გვიყვებოდნენ „კეთილის მსუველები“ გახსოვს? კიდევ კარგი არ ავყევით და არ დავუჯერეთ... ისე გულში კი ძალიან ვღელავდი, სულ ვაკვირდებოდი მართალია ეს ყველაფერი თუ ჭორებია მეთქი?... რამდენი ღამე გამითენებია დარდით... შენ ყველაფერს ხომ არ გეტყოდი?! მარტო ვიტანჯებოდი...

ჩარლი-

ახლა ისე ნუ გამოიყვან რომ მე ღრუბლებში ვიყავი წამოწოლილი და ყველაფერი შენზე იყო... ზოგი ჩემი მონაწილეობაც გაიხსენე, ასე ყველაფერი შენი რომ გახსოვს...

ჯინა-

ჰო, კარგი კარგი... ბოდიში ბატონო... შენი გვერდში დგომა რომ არა მე უკვე საიქიოში ვიქნებოდი. სულ ტყუილი აღმოჩნდა ის ჭორები... მშვენიერი ცოლია, არაჩვეულებრივი რძალი გამოდგა... შვილივით გვიყვარს სიძეც და რძალიც... ისე ერთი ნახვით სიყვაულის მე მაინცდამაინც არ მჯერა... მაგრამ იმედია შერჩებიან ერთმანეთს...

ჩარლი-

როგორ? ჩვენ ერთი ნახვით არ შეგვიყვადა ერთმანეთი? მე შემიყვარდი და შენი არ ვიცი? მაშინვე კი წამომყევი მყუდრო ადგილას...

ჯინა-

კი ბატონო! მეც ერთი ნახვით შემიყვარდი, გონება დავკარგე, გავგიჟდი, მაგრამ არ გენდობოდი, ყველა გოგო შენ დაგდევდა და შენც ყველას დასდევდი...

ჩარლი-

მოკლედ ახლა ჩვენი ცხოვრებით დავტკბეთ, ჩვენი ლამაზი გარემოთი... ვიმოგზაუროთ როცა შევძლებთ. მე შვებულებებს მოვუხშირებ... იმდენი მაქვს დაგროვილი... წლები რომ არ ამიღია ხომ იცი?! შენ ეჭორავე შენს დაქალებს რამდენიც გინდა როცა მე სამსახურში ვარ, სახლში როცა ვართ მინდა ერთად ვიყოთ, თორემ ხომ იცი კაცს არ უყვარს მარტოობა, მაშინვე ვინმეს იპოვნის...

ჯინა-

ოჰ! ახლა გაჩერდი... რას ქვია გოგოები სახლში არ მოვიდნენ? აბა რად გვინდა ეს ყველაფერი? ამდენი სტუმრის ოთახი, ავზი? ჯაკუზი? არ გამაგიჟო.

ჩარლი- აუუუუ!!! ვინ გეუბნება არ მოვიდნენ? პირიქით მოიყვანე. გინდა მარტო, გინდა ქმრებით ან პარტნიოებით, მაგრამ ვიქენდებზე და წვეულებებზე. ყოველ საღამოს ნუ ჩასხდებით-მეთქი, ამას ვამბობ... და კიდევ ნუ დაიხრჩობთ თავს სიგარეტით... მე რაც გავანებე თავი, ვეღარ ვიტან... თუ არ იშლით სიგარა ჯობია, რა სამწუხაროა რომ იქითა მეზობლები ვერ მოვიდნენ. კიდეც მერიდებოდა წვულების მოწვევა. მათი სახლი როგორ წაიღო იმ საშინელმა ქარიშხალმა, კიდევ კარგი სამოგზაუროდ იყვნენ...

ჯინა-

აი მე რომ ჩაგაცივდი დამცავი აკორდეონი გავაკეთოთ მეთქი. დამცავი რომ არ შემოგვევლო სახლისათვის, ვინ იცის ჩვენს სახლსაც რა დაემართებოდა. რამდენი ვიკამათეთ. გეგონა სახლს დაამახინჯებდა. ისე მეც არ ვიყავი დარწმუნებული როგორი გამოვიდოდა შესახედად, მაგრამ ქარშხლის ისე მეშინოდა რომ მოუხდებოდა თუ არ მოუხდებოდა აღარ დავეძებდი...

ჩარლი-

აკორდეონი რომ გვაქვს კარგია, მადლობა ბატონო, მაგრამ ჩვენს სახლს იმათ სახლს ადარებ?! ხო კარგი, კარგი, რაღაც სისულელებზე ვლაპარაკობთ... როგორ მიყვარს ეს ბლიუზი. მოდი ვიცეკვოთ...

ჯინა-

ჯერ მოდი დანარჩენი მოლოცვები წავიკითხოთ და საჩუქრები გავხნათ. ხვალ ხომ უნდა გავუგზავნოთ სამადლობელო ბარათები... რისთვის გადამაღებინე იმდენი... (კაცი ხსნის ამანათის ყუთს)

ჩარლი-

შეხედე ამ ყუთს! რომ გვცოდნოდა ყვავილები იყო მაშინვე გავხნიდით და წყალში ჩავდებდით... ვისგან არის? (კაცი ადგება. ჩადებს ყვავილებს წყალში. ქალი აკვირდება მისამართს ყუთზე. ამოიღებს ბარათს და კონვერტს )

ჯინა-

ოოო! ჩემი მამიდაშვილის მოლოცვა არიზონადან. როგორი იმედი ჰქონდათ ჩამოვიდოდნენ... ნეტა რას გვწერს...

ჩარლი-

წაიკითზე...

ჯინა-

(კითხულობს) „ჩემო საყვარელო ჯინა და ჩარლი! გილოცავთ შეუღლების 30 წლის იუბილეს! გისურვებთ ყოველივე საუკეთესოს თქვენს ლამაზ ოჯახთან და ყველა კეთილის მსურვეთან ერთად.

ძალიან გვწყდება გული რომ ვერ ჩამოვედით. ბოლო წუთში მოგვიწია ბილეთების დაბრუნება. ამით ახლა არ შეგაწუხებთ, მოკლედ გეტყვით ჩვენი სახლის გაყიდვას ეხება... დეტალურ წერილს კონვერტით გიგზავნით, როცა მოიცლით მაშინ წაიკითხეთ. გვინდოდა თქვენი ნახვა, რამდენი ხანია არ გვინახავს ერთმანეთი... მრავალჯერ მოგველოცოს. სიყვარულით ლანა და ერიკი.

ჩარლი- გულდასაწყვეტია რომ ვერ ჩამოვიდნენ, მაგრამ მაინც ძალიან კაგი დრო გავატარეთ. ყველა კმაყოფილი დარჩა.

ჯინა-

ნეტა იმ კონვრტში რა მოგვწერეს? ცოტა უცნაურია ბარათი და თან კონვერტი. უნდა გავხსნა...

ჩარლი-

კარგი რა ჯინა. რა საჩქაროა? თავად მოგვწერეს როცა მოიცლით, მაშინ წაიკითხეთო.

ჯინა-

უცებ გადავხედავ რა, მაინტერესებს. (გახსნის კონვერტს. კითხულობს თავისთვის. მერე ხმას აუწევს)... „ეს ყველაფერი გულით გვინდოდა, თან სერიოზული სალაპარაკოც გვაქვს... ბებიდა როუზს ეხება..

ჩვენ, მე და ერიკს, ბოლო დროს უფრო და უფრო გვიჭირს ბებიდა როუზის ჩვენთან ყოფნა და ამ საკითზე უახლოესმა ნათესავებმა უნდა მოვილაპარაკოთ... პირველ რიგში თქვენი აზრია გადამწყვეტი. თუ თქვენ აიღებთ პასუხისმგებლობას, რომ თქვენთან იცხოვროს დარჩენილი წლები, ღმერთმა ბევრი მისცეს, მაშინ გადმოვიყვანთ თქვენთან და ყველა ბედნიერი ვიქნებით. თუ თქვენ ვერ მიიღებთ, მაშინ უნდა დავგეგმოთ მისი მოხუცთა პანსიონატში გადაყვანა... როუზთან ჯერ არ გვისაუბრია ამ საკითხზე... დანამდვილებით ვიცით პანსიონატი მისთვის შოკი იქნება. ამიტომ იმედს ვიტოვებთ რომ თქვენ მიიღებთ. ჩვენც დაგეხმარებით როცა შეგვეძლება... დასვენება, მოგზურობა, თუ მოგინდათ ან რაიმე ასეთი, ჩვენ ჩაგენაცვლებით...

ისე მართალია 93 წლის არის, მაგრამ ერთის მხრივ მშვენიერ ფორმაშია... ყოვლთვის მოწესრიგებულია... თავის თავს ძალიან კარგად. უვლის და პატარა ღაღაცეებში კიდეც გვეხმარება. ჩვენ არ ვეწინააღმდეგებით, გვინდა რომ არ მოიწყინოს... მაგრამ არ დაგიმალავთ და რაღაც უცნაურობებიც დასჩემდა. ალბათ ეს თანდათან გაუძლიერდება... ასაკი თავისას შვება... მაგალითად ერთი ვარდის ბუჩქი ამოიჩემა და იმას ემეგობრება... დაიჩემა, რომ თქვენთვის გამომეგზავნა ვარდების თაიგული ამ ბუჩქიდან... თავად დაკრიფა, იმედია ვარდები კიდევ ცოცხლები არიან... თავს მეტს აღარ შეგაწყენთ... ისედაც გამიგრძელდა. ისიმოვნეთ თქვენი იუბილეთი და რადგან ჩვენი შეხვედრა ვერ მოხერხდა, როგორც კი მოიცლით ტელეფონით გავაგრძელოთ საუბარი ამ საკითხზე.

(ჯინა შეწყვეტს კითხვას. სამარისებური სიჩუმე ჩამოვადება ამ ორს შორის)

ჩარლი-

სხვა დრო ვერ მონახეს ამაზე მოსაწერად? რა უტაქტობაა...

ჯინა-

(დიდი პაუზის შემდეგ) ეტყობა ისე იყვნენ მზად ამაზე სალაპარაკოდ, რომ ვერ ჩამოვიდნენ ესევე წერილში მოგვახალეს...

ჩარლი-

(თითქოს სასმელმა გადაურა) მე ზუსტად ვიცი რომ აქ ბებიდას ვერ და არ მოვიყვანთ. იქიდან პირდაპირ მოხუცთა პანსიონატში წავიყვანთ... ხომ? ხომ ასე ვიზამთ? ძლივს ვეღირსეთ სიმშვიდეს. მთელი სიცოცხლე ვიღაც იყო სახლში... ბებია, ბაბუა, მერე ბავშვები თავის ძიძებით, მერე გაზრდილი ბავშვები თავისი ოფოფებით და გაუთავებელი ამხანაგების მისვლა-მოსვლით... (ჯინამ ნერვიულად დაიწყო მაგიდის ალაგება) თუ შეიძლება გაანებე თავი ამ ალაგება დალაგებას, მომისმინე და დამეთანხმე... რა გეჩქარება? ხვალ მოაწესრიგებ ყველაფერს... მოდი დამიჯექი აქ... (ჯინა შეწყეტს მაგდის ალაგებას და ჩარლის გვერდზე ჩამოჯდება) გვინდა ახლა ჩვენ მოხუცი სახლში? მე მზად ვარ თაფლობის თვე თავიდან დავიწყოთ... მოხუცი გვინდა აქ? აი აქ????

ჯინა-

ასეა. გეთანხმები. მეც მინდა თაფლობის თვე, მგარამ ახლა პასუხი არ მაქვს, შოკში ვარ...

ჩარლი-

მეც შოკში ვარ და მინდა ამ შოკიდან რაც შეიძლება მალე გამოვიდე... დარწმუნებული ვარ ქალბატონ ბაბუდას აქვს საკმარისი თანხები რომ კარგ პანსიონატში მოვათავსოთ და თუ თანხა დააკლდება ყველა ნათესავმა უნდა შევკრიბოთ, ყველაზე აქვს ამაგი, ყელაზე! მარტო ჩვენზე ხომ არა?

(ჯინა უცებ დამშვიდდება, თითქოს სხვაგან არის, მოგონებებში)

ჯინა-

კი ყველაზე აქვს ამაგი და ყველა გაიღებს თანხას, ცოტას თუ ბევრს, მაგრამ მარტო ეს ხომ არ არის? სითბო, სიყვარული, ყურადღება უნდა... მოხუცია... თან როგორი მიჩვეულია ყურადღების ცენტრში ყოფნას... სიცოცხლის უმეტესობა ტაშის და ოვაციეის ხმაზე გაატარა... ახლა კი ჩვენს მეტი არავინ ჰყავს...

ჩარლი-

ჩვენ ყველაზე მეტს დავდებთ, ახლოს გვეყოლება, შენ ხშირად მიაკითხავ... დამეთანხმე რა! ნუ ჩამაშხამებ ახლა ამ არაჩვეულებრივ დღეს...

ჯინა-

ჩვენ რასაც მივაღწიეთ ცხოვრებაში ბევრით ბებიდას უნდა ვუმადლოდეთ... ხომ არ დაგავიწყდა კრიზისი რომ გვქონდა... შენ რომ სამსახური დაკარგე, და მე რომ მეორეზე ფეხმძიმედ ვიყავი... კინაღამ ბანკროტის დეკლარირება მოგვიხდა... მთელი თავისი სპექტქკლის ჰონორარი და გასტროლების შემოსავალი მაშინვე გადმოგვირიცხა... ეს უნდა გვახსოვდეს... ისე გამოგვიყვანა მდგომარეობიდან დანაკარგი, თითქმის არ გვქონდა...

ჩარლი-

რას ქვია გვახსოვდეს... მახსოვს! დიახ მახსოვს. ამაზე ბევრჯერ გვისაუბრია. ამას რა დამავიწყებს... მადლობა გვითქვავს, პატივიც გვიცია და როგორც კი ფეხზე დავდექით მაშინვე დავუბრუნეთ ყოველი დოლარი... მართალია პროცენტზე კატეგორიული უარი გვითხრა... რაც თავისთავად ძალიან დიდი საჩუქარი იყო... მაგრამ ხომ დავუბრუნეთ...

ჯინა-

კი, ასე იყო. ყველაფერი დავუბრუნეთ, მაგრამ ის პირველი დაგვეხმარა, მაშინვე დაგვეხმარა და სულ არ ჰქონდა გარანტია რომ დავუბრუნებდით... არც უფიქრია... მაშინ ისე გვიჭირდა, ვინ იფიქრებდა რომ მერე ბიზნესს თავად აიღებდი ხელში და ასე წარმატებულად წავიდოდა შენი საქმე?... ჩემო გენიოსო, მაგრამ მან გდაგვარჩინა! ბაბუდამ... როუზმა...

ჩარლი-

ნუ მეჩხუბები თუ შეიძლება... ისე გამოგყავს თითქოს... მე, რა? არ გეთანხმები? მახსოვს თანხა რომ მივუტანე არ უნდოდა გამორთმევა, მერეო... უფრო რომ მოწესრიგდებითო. თვალებზე ცრემლიც შევნიშნე. ისე მიიღო თითქოს ვჩუქნიდით. არადა თავდაც იმდენი რა ჰქონდა?... ყველაფერი კარგად მახსოვს. მე, უმადურობის რამე შემატყვე როდესმე?

ჯინა-

ნამდვილად არა. ბოდიში... მაპატიე, მეც ელდასავეთ დამეცა ეს ამბავი და ხომ გესმის გადაწყვეტილი რომ არ ჰქონდეთ ასეთ დროს არ მოგვწერდენენ... „ადგილზე გვინდოდა საუბარი და რომ ვერ ჩამოვედით გწერთ“-ო... მაინც რა იყო ასეთი ცეცხლის მოკიდება ნეტა? მოხდა რამე? რამ წამოუარათ... აბა რას წერს... (აგრძელებს კითხვას)

„ჩვენ გადავდივართ ჩვენი შვილიშვილების მახლობად. სახლს ვყიდით და იქ უკვე ასეთ დიდ სახლს ვეღარ ვიყიდით, ბაბუდასათვის ოთახი აღარ გვექნება...

ჩარლი-

შეხედე გადადიან... ჰო გასაგებია ეს დიდ ხარჯებთან არის დაკავშირებული. გადასვლა ერთი შტატიდან მეორეში პატარა ამბავი არ არის და თან ეგენი ჩვენნაირი ოჯახი არ არიან. მარტო ცხოვრობენ, სტუმრიანობა არა აქვთ, რად უნდათ დიდი სახლი?! მაგრამ ჩვენ ეს დიდი სახლი ჩვენთვის გვინდა. ძლივს გვეღირსა ამ სახლით სიამოვნება... სიცოცხლე შევწირეთ ამ სახლს და კიდევაც გვიყვარს ეს სახლი და ცხოვრების პირობები და სტილი რის საშუალებასაც ეს სახლი გვაძლევს... ჩვენ შეგვიძლია ბევრი ვილაპარაკოთ, მაგრამ ჩემთვის გადაწყვეტილია რომ სახლში არა! მოხუცთა პანსიონატში... საუკეთესოში.

ჯინა-

იცი ლიზა ბებიამ რა მითხრა როცა... როცა მიდიოდა? ასე მითხრა შენ ახალგაზრდა ხარ, ლამაზი, ნიჭიერი, ყოჩაღი, ჩემს დას, ჩემს როუზს, შენ გიტოვებ... ოჯახი არ შექმნა. ვერ მოიცალა... თეატრს შესწირა მთელი ცხოვრება... თავის თეატრშია დღე და ღამე... ჰოდა ამას გიბარებ: უნდა მიხედო... არ მიღალატო... სხვისი არავისი იმედი არ მაქვს... შენს დებს და ძმებს თავისი თავისათვის ვერ მუვლიათ... სიტყვა ჩამომართვა... ვითომ ხუმრობით, მაგრამ არ ხუმრობდა... ბებიამ ანდერძშიც ხომ მე ყველაზე მეტი დამიტოვა... კარგახანს ჩემიანები ცხვირს მიბრუნებდნენ. (გამოიტანს ალბომს) მოდი, მოდი აქ... შეხედე... ამ პორტრეტში რა განუმეორებელია! ეს მისი უსაყვარლესი როლია „ბლანში“, ბოლო სცენა საგიჟეთში წაყვანის წინ... ისე ითამაშა თურმე ხალხი ბღაოდა... მე პატარა ვიყავი, რა მესმოდა? ტაშს კი ვუკრავდი... ეჰ რა ქალი იყო და რა მსახიობი... თავისი თავის ფასი კი არასოდეს იცოდა...

ჩარლი-

ანუ მთელი ეს შენი საუბარი რას ნიშნავს? რას ამბობ ამით? გადმოვიყვანოთ? აქ მოვიყვანოთ?!... ძლივს მარტო ვართ, ძლივს მყუდროდ ვართ და მოხუცი მოვიყვანოთ თავისი ოფოფებით? ვინ იცის რამდენი უცნაურობა გამოავლინოს? ესენი მარტო ერთს გვეუბნებიან... და მერე? რომ ჩავარდეს და ავად გახდეს? მერე რა ვქნათ? დამიჯერე, ჩვენ რომ მოვიყვანთ მორჩა ყველა ხელებს დაიბანს, დაივიწყებენ და სულ რომ დასუსტდება, ავადმყოფი გადავიყვანოთ უცხო გარემოში? არ ჯობია ახლა ვიდრე ყოჩაღად არის? იქ მეგობრებს გაიჩენს, საქმეს მონახავს. კარგ პირობებში იქნება... იქნებ სპექტაკლებიც დადგას...

ჯინა-

გაჩერდი! ზღაპრებს ნუ ყვები. სიყვარული არ ექნება... თავის ოჯახში არ იქნება...

ჩარლი-

არც ეს არის მისი ოჯახი. შენ ხშირად მიაკითხავ ხოლმე...

ჯინა-

ჩემი ანასგან ვიცი, მისი ბებია საშინლად იტანჯებოდა ანას ამ მისვლა მოსვლით, ვიდრე მეხსიერებას მთლიანად დაკარგავდა, და ანაც იტანჯებოდა... არ იცოდა რაზე ელაპარაკა. ბებია თიქოს სულ სხვა სამყაროში იყო... ერთხელ ბებიამ ისიც კი უთხრა: მგონი ჯობია სულ არ მოხვიდე, რომ მიდიხრ ისე მიჭირსო, მაგრამ როცა ვერ მოდიხარ საშინლად მენატრებიო... მოხუცების ციხეაო... სიკვდილის მოსაცდელიაო, თუ რაღაც ასეთიო... ანა მიყვებოდა და საუბარი უჭირდა...

ჩარლი-

შენ არ ხუმრობ? ესეიგი გადაწყვიტე რომ აქ მოგვყავს? გავგიჟდები... გავგიჟდები...

ჯინა-

არაფერი არ გადამიწყვეტია... თავი მიბრუის... მე ასე ვფირობ... უნდა მოვიყვანოთ ცოტა ხანი დავაკვირდეთ, ვნახოთ როგორ წავა საქმე... გამოვცადოთ ისიც და ჩვენც... შევხედოთ სიტუაციას და თუ აგვერია ყველაფერი მერე გადავიყვანოთ... მე ასე ვფიქრობ ახლა... და რა ვიცი...

ჩარლი-

კარგი, კარგი, ეს შამპანური დავასრულოთ და ხვალ, თუ როცა იქნება, ავწონ დავწონოთ, დაველაპარაკოთ ლანას და ერიკს და ისე მოვიქცეთ. საჭმელს აკეთებსო? დაუჯერებელია ამ ასაკში... მახსოვს რა მაგარი მზადება იცოდა... ყველას უკვირდა, სულ სცენაზეა და როდის ისწავლა ასე მზადებაო... ბუნებირივი ნიჭი... ნეტა შენ დამსგავსებოდი...

ჯინა-

აბა! არავის არ გამოგვყვა მისი არც მსახიობური ნიჭი და არც მზადების და საერთოდ სულ განსხვავებული იყო... დავივიწყოთ ახლა ცოტა ხნით ეს საკითხი კარგი?(ჩარლი აუწევს მუსიკას და ძალიან ცერემონიულად დაპატიჟებს ჯინას ცეკვაზე. ცეკვავენ. შუქი გადის...)

**სურათი მეორე**

**ვახშამი მეორე**

(ორი კვირის შემდეგ)

(ჯინას დაბადების დღე. წვეულება. სტუმრები მხიარულობენ…

ერთ ერთს შემოაქვს ტორტი სანთლებით, მღერიან და ამ დროს

შემოდის ბებიდა როუზი. გრძელი სიფრიფანა შიფონის კაბა აცვია, გძელი ყელსახვევით, ხელში პატარა ვარდების თაიგული უჭირავს.

როუზი-

ჩემო ტკბილო ჯინა გილოცავ დაბადების დღეს. სულ გახარებული მინდა იყო ჩემო ლამაზო გოგო.

ჯინა-

ბებიდა როუზი?! დღეს?! დღეს ნამდვილად არ გელოდით, არ გელოდით, არ გვქონია მოლაპარაკება, არ გადაგვიწყვეტია...

როუზი-

მეც ასე მეგონა, რომ ჯერ არ იყო გადაწყვეტილი როდის გამოვემგზავრებოდი, მაგრამ ლანამ და ერიკმა ასე არჩიეს… ალბათ იმიტომ რომ ისინი ხვალ სახლის სანახავად მიემგზავრებიან ბავშვებთან. მოულოდნელად კარგი სახლი გამოჩნდა, მათ შვილებთან ახლოს. სასწრაფოდ უნდა ნახონ და თუ მოეწონათ, ყიდვა გადაწყვიტონ. ჰოდა დღეს ამიტომ გამომგზავრეს. თან სიურპრიზი გაგიკეთეს, დაბადების დღის სიურპრიზი…

ჯინა-

მამდლობა ვარდებისათვის. რა ლამაზი თაიგულია… დაბრძანდი ბებიდა… დაღლილი ხარ

ალბათ, ახლავე რამეს მოგართმევ… ყველაფერი გვაქვს რა გესიამოვნება?

რაოუზი-

არა, არა მე არაფერი მინდა კარგად ვიმგზავრე… მძღოლს ჩემი რამეები მანქანიდან

გადმოაქვს. ალბათ დახმარება სჭირდება.

ჩარლი- (შემოდის, გაოგნდება) ეს? ეს? ეს!

ჯინა-

(ცდილობს ჩარლი შოკიდან გამოიყვანოს) ესეც სიურპრიზი, ბებიდა ჩამოგვივიდა...

როუზი-

ჩარლი, გამარჯობა საყვარელო! რა ბრწყინვალედ გამოიყურები, ჩემი საამაყო სიძე... ბოდიში რომ გაწუხებ, მაგრამ იქნებ ჩემი რამეების გადმოტანაში მიეხმარო მძღოლს...

ჯინა-

საყვარელო, გახედე მძღოლს, უთხარი სად დააწყოს… (ჩარლი საქციელ წამხდარი, გაშეშებული) ჩარლი!

ჩარლი-

ახლავე გავალ და მივეხმარები. (სტუმრებს) გთხოვთ ისიამოვნეთ, მიირთვით, მე ახლავე შემოგიერთდებით…

(ნელ ნელა გავლენ მთავარი შემოსასვლელიდან რომელიც სცენის სიღრმეში იგულისხმება. ჩარლის შემოაქვს როუზის ჩემოდნები, შლიაპის მრგვალი ყუთი... ჯინას ფრთხილად აჰყავს ბებიდა აივნის საფეხურებზე.)

ჯინა-

აქ დაბრძანდი ბებიდა... წყალი მიირვი. ჩვენც მოგიჯდებით. როგორ იმგზავრე საყვარელო? ალბათ ძალიან გადაღლილი ხარ. მძღოლი კარგად ატარებდა? სიმპათიური ახალგაზრდა ჩანს... აი ჩარლიც მოდის. უი ეს რამხელა ყუთი მოაქვს? მივეხმარები...

(ჯინა გადის, რომ ჩარლის მიეხმაროს. შემოდის ჩარლი და უშველებელ, ადამიანის სიმაღლის ყუთს შემოაგორებს. ქალი ეშველება რომ ყუთი არ წაიქცეს )

როუზი- კიბეზე ნუ ამოიტანთ. მანდ დატოვეთ... ბაღში იყოს... ნუ წუხდებით...

(ცოლქმარი ვერ გარკვეულა თუ რა უქნან ამ უშველებელ ყუთს. როუზი გულიანად იცინის ამ სურათის შემხედვარე... ცოტა უცნაური, ბავშვური, კისკისი ახასიათებს) კარგით კარგით... არა ! არა! ნუ ამოიტანთ აივანზე... ბაღში უნდა დარჩეს... რა ლმაზი ბაღი გაქვთ... ცოტა ხელი აკლია... მე სიამოვნებით მივხედავ... რამდენი წელია აქ არ ვყოფილვარ... თუ საერთოდ არ ვყოფილვარ...? სტუმრებს მიხედეთ, მე აქ დავისვენებ...

(ჩარლი და ჯინა გავლენ სტუმრებთან, ისინი ნელ ნელა იშლებიან. როუზი მარტოა, ჩადის ეზოში გარემოს ათვალიერებს)

ჩარლი-

(შემოდის) ყველაფერი შემოტანილია... მძღოლიც გავისტუმრე... ვახშამზე მოვიწვიე, მაგრამ არ დამთანხმდა... კარგი ბიჭი ჩანს... მომეწონა... ამხელა გზაზე განსაკუთრებით მნიშვნელოვნია საჭესთან ვინ იჯდება... შევთავაზე თუ სამსახური გაგიჭირდეს ჩემთან ოფისში მოდითქო, ჩემი ბიზნეს ბარათი მივეცი...

როუზი- მართლა? ძალიან კეთილი საქციელია ჩარლი... მე იმედი მქონდა ლანა გამომყვებოდა, ისე უნდოდა ორივეს თქვენს იუბილეზე მოსვლა, მაგრამ ვერ მოახერხეს... ერიქს რაღაც გულის შეტევასავეთ ჰქონდა... საბედნიეროდ გულის ძმარვა აღმოჩნდა, მაგრამ აბა ვინ იცოდა... ძალიან ვინერვიულეთ...

ჯინა-

(შემოაქვს ვახშამი) დავსხდეთ. ვივახშმოთ. მშიერი იქნები... აქ აივანზე ცოტა სიგრილე ხომ არ არის? სახლში ხომ არ გირჩევნია?

როუზი-

არა! არა! აქ მშვენიერია... ნიავი უბეავს, იქ, არიზონაში, სულ საგრილობლებზე ვიყავით და დავიტანჯე... აქ სამოთხეა. სულაც არ მეჩქარება ვახშამი. გზაში სასადილოდ გავჩერდით... ჩემი საყვარელი ალუბლის წვენიც მივირთვით მძღოლთან ერთად... მართლაც კარგი ვინმეა. მთელი გზა ღიღინებდა და თან მეკითხებოდა ხომ არ გაწუხებთო. ზომიერად მოჰყავდა... არც მომაბეზრებლად ნელა და არც გიჟივით ჩქარა... კარგად ვიმგზავრე... ჩემს ასაკში უმრავლესობა უვე შორს არის გამგზავრებული... (იცინის თავის ხუმრობაზე)

ჯინა-

კარგი მაშინ. ჩარლი! წითელი ღვინო გაგვიხსენი და წვენიც გამოიღე მაცივრიდან... ბებიდა როუზ! ხომ მიირთმევ ცოტა ღვინოს?...

როუზი-

თქვენ წარმოიდგინეთ ცოტას მივირთმევ. გახსოვს! პატარები რომ იყავით გოგოები ღვინოს ჩუმად წყალში რომ გირევდით, მშობლებს რომ არ გაეგოთ... მერე მე თვითონ ვუთხარი გასახალისებლად და კინაღამ მომკლეს ლოთები რომ გამოვიდნენო? (იცინის) ჯერ არაფერი მინდა. ჯერ ის ყუთი უნდა გავხნათ! სასწრაფორდ უნდა გავხსნათ! ის ყუთი თორემ შეიძლება ვეღარ შემოვაბრუნოთ...

ჯინა-

ჯერ ვივახშმოთ და ჩემოდნები და ყუთები მერე გავხსნათ, შენს ოთახში გაგაცილებ და ერთად დავალაგებთ ყველაფერს ბებიდა. არ ჯობია?

როუზი-

არა! ახლავე გვხსნათ და თან ძალიან ფრთხილად უნდა გავხსნათ.

ჯინა-

კარგი, როგორც გვეტყვი ისე გავხსნით, ოღონდ ვახშმის შემდეგ... შენს ოთახში წავიღებთ და...

როუზი-

არა! არა! სხვა ყუთები კი, მაგრამ ეს ყუთი სულ სხვაა. ახლავე უნდა გავხსნათ... ახლავე სასწრაფორდ... მერე შეიძლება გვიან იყოს...

ჩარლი-

გვიან იყოს? რა ხდება? რა არის ამ ყუში ასეთი, რომ ასე სასწრაფოდ უნდა გავხსნათ?

როუზი-

ოოო! რომ გახსნით დაინახავთ! სიურპრზია... ამ ყუთში სიურპრიზია! ჩემი ყველაზე დიდი მეგობარია...

(ცოლქმარი ერთმანეთს გადახედავენ ცოტა დაბნეულ-შეშფოთებულები)

ჯინა-

კარგით გავხსნათ, გავხსნათ.

ჩარლი-

მე მაკრატელს მოვიტან... რაღაც ძალიან მაგარი კანაფით არის შეკრული...

როუზი-

ფრთხილად! ფრთხილად! არ წააქციო ჩარლი... სიფრთხილეა საჭირო...

(ყუთს გახსნიან, ქაღალდებს შემოახევენ და აღმოჩნდება, რომ შიგნით დიდი ვარდის ბუჩქია. მწვანე ფოთლებით დაფარული სადაც რამოდენიმე წითელი ვარდის კოკორი ჩანს)

ჯინა-

ოოო! ვარდის ბუჩქი? რატომ შეწუხდი? გვერდით ეზოში უამრავი ვარდის ბუჩქი გვაქვს... რომც არ გვქონოდა აქ შევიძენდით... რატომ შეწუხდი ბებიდა?

(როუზი აღარც აქცევს ყურადღებას. აღფრთოვანებული შესცქერის ვარდის ბუჩქს. ტოტებს უსწორებს სათუთად, ნახევრად მოწყვეტილ ფოთლებს აცლის. კოკრებს თავებს უჩენს... ყოველივე ამას ისეთი ზრუნვით აკეთებს ჯინა და ჩარლი განცვიფრებულები უყუებენ.)

ჩარლი-

რა მაღალი ვარდის ბუჩქია! ასეთი ჩვენ არ გვაქვს. იშივათად მინახავს... მაგრამ მაინც შეწუხებად არ ღირდა... ამხელა გზაზე წამოღება... ამოთხრა... ჩარგვა.

როუზი-

ეს ჩემი მეგობარი ვარდის ბუჩქია. ამას როგორ დავტოვებდი... ხომ მოიწყენდა და მეც ძალიან მომენატრებოდა... ახლა ჩარლი შვილო! გთხოვ ჩავრგოთ რა... სად? სად? სად? აი აქ... არა, არა! აი იქ... ან იქნებ აქ... (როუზი პატარა გოგოსავეთ დაცუნცულებს ბაღის ერთი ბოლოდან მეორეში და ეძებს შესაფერის ადგილს ვარდის ბუჩქის ჩასარგველად)

ჩარლი-

ჯერ ვივახშმოთ, ახლა ფესვებზე სველ პირსახოცს შემოვახვევ და ხვალ დილას ჩავრგოთ, არაფერი მოუვა... ჯინა მომიტანე სველი პირსახოცი თუ შეიძლება...

როუზი-

არა! არა! არავითარ შემთხვევაში... დასიცხულია საბარგულში. დანჯღრეულია... როგორ შეიძლება ხვალამდე მოცდა... უნდა ახლავე ჩავრგოთ, მერე წყალი კიდევ დავალევიოთ და ტკბილად დაიძინებს თავის ახალ ბაღში.

(ცოლ-ქმარი ხვდება რომ საშველი არ არის. უნდა ჩარგონ. ცოტა ღვინოს მოწრუპავენ, როუზის მიაწოდებენ ისიც დალევს და მერე სამივე შეუდგება ვარდის ბუჩის ჩარგვას... ქალი და კაცი კიდეც გახალისდებიან) რა კარგია! რა კარგია! აბა აქედან მივაყაროთ მიწა... ხო მასე... ახლა წყალი დავუსხათ და ტოლჩაში აი, აი, აქ, ეს საჭმელი გავურიოთ. აი აქამდე შეავსე... წყალი მეტი არ მოგვივიდეს.

(ცოლ-ქმარი მორჩილად ასრულებენ როუზის დავალებებს. როუზი უცებ დაიღლება და იქვე საფეხურზე ჩამოჯდება... თითქოს ჩასთვლემს მერე უცებ გამოფხიზლდება)

როუზი-

მადლობა, დიდი მადლობა ჩემო ტკბილებო. მოდით ახლა ვივახშმებ და მერე ჩემი ალბომი დავათვალიეროთ. შიგ ისეთი სურათები მაქვს გაოცდებით...

(მიუსხდებიან მაგიდას აივანზე და ვახშმობენ, თან საუბრობენ ოღონდ საუბარის სიტყვები გარკვევით არ ისმის. ისმის მუსიკის ხმა შიგა და შიგ იცინიან. მერე როუზს ჩაეძინება. ჯინა და ჩარლი ფრთხილად გადაიყვანენ სავარძელში აივნის მარცხენა მხარეს, შემდეგ, ცოლ-ქმარი მაგიდის ალაგებას შეუდგება)

ჯინა-

რა ტკბილად ჩაეძინა. ისევ ისე გამოიყურება, როგორც სამი წლის წინ, უკანასკნელად რომ ვნახეთ არა?

ჩარლი-

გამოიყურება! გამოიყურება! ჯინა ხომ ხედავ ჯერ ღამე არ გაუთევია და უკვე რამდენი რამე დაგვავალა? უკვე თავის ჭკუაზე გვატარებს... სტუმრებთან უხერხულ მდგომარეობაში ჩავარდით, წესიერად ვერ გამოვემშიდობეთ. ეს უაზრო უშველებელი ვარდის ბუჩქი გიჟებივით აქეთ იქით გვატაებინა... მე ამ ქალის სახლში ატანა არ შემიძლია. არა და მორჩა... გაიგე???

ჯინა-

რას ამბობ ჩარლი? გდაირიე? როგორ იქცევი? ეს შენ არ გგავს! შენ ახლა დაღლილი ხარ, ცოტა ნასვამი. აბა მოდი აკოცე შენს საყვარელ ცოლს.

ჩარლი-

ჯინა!!! არ შემიძლია. ხვალ დილასვე უნდა წავიყვანოთ. თავისი ბუჩქიანად, არა ბუჩქი თუ უნდა აქ დატოვოს. სტუმრად მოვიყვანთ ხოლმე და დახედოს... გაიგე ხვალვე უნდა წავიყვანოთ. ეს რა გაუგონარი თავხედობაა? დაბადების დღეზე პირდაპირ მოსვლა... ამას ლანას და ერიკს არ ვაპატიებ... ახლავე წავლ ჩემს ოფისში და ყვითელ წიგნში ვნახავ მოხუცთა თავშესაფრების ტელეფონებს. ყველგან ჩამოვრეკავ, გავიგებ დეტალებს, ფასებს, დილიდან ნათესავებს დავურეკავთ ვითარებას გავაცნობთ სიტყვას ჩამოვართმევთ რომ დაგვეხმარებიან და გადავიყვანთ...

ჯინა-

არა, არა და არა!!! ეს გამრიცხულია! ასე ცხელ გულზე გამორიცხულია... წადი რითიც გინდა თავი დაიმშვიდე. თუ გინდა რეკე მოხუცთა თავშესაფარებში ამ საღამოს, არკვიე თუ კი ეს დაგაწყნარებს, მაგრამ ასე ზერელედ გადაყვანაზე ვერ დაგეთანხმები, ერთი რომ მეცოდება, მეორე რა საკადრისია... შენც კარგად იცი, რომ ასე არ შეიძლება... გახსოვს ჩვენი მეგობარი ბობი რომ გვყავდა თითქმის ერთი წელი? მაშინ სახლიც პატარა გვქონდა და გვიჭირდა კიდეც, მაგრამ რა ღირსეულად მოვიქეცით და ყველა კმაყოფილი დავრჩით. დღემდე სულ იმ დროს იხსენებს, ბობი, როგორც საუკეთესო დროს მის ცხოვრებაში...

ჩარლი-

კი მახსოვს და ვამაყობ კიდეც, მაგრამ ბობი ვიცოდით რომ დროებით იყო, ვიცოდით რომ წავიდოდა, მერე მეგობარი იყო, ჩვენი ხნის, კარგ დროს ვატარებდით ერთად და ხშირად გადიოდა სახლიდან, სამსახურში, მეგობრებთან, სულ ჩვენთან კი არ იყო ის ერთი წელი. მოხუცი სულ სხვაა მოხუცი ტანჯვაა... წლობით აწყობილ ოჯახს ვერავის დარ ავარევინებ... მე მაქვს ამის უფლება დიახაც მაქვს... (გადის აივნიდან. შუქი გავა და კუთხეში როუზი გამონათდება)

როუზი-

ჩამძინებია... მადლობა გემრილი ვახშმისათვის. ეტყობა მაინც დავღლილვარ, თან ვღელავდი არ ვიცოდი როგორ დამხვდებოდით და საერთოდ რა დამხვდებოდა... მადლობა. ყველაფერი არაჩვეულებრივია, თავი ზღაპარში მგონია... არა არ იფიქროთ! იქაც ძალიან კარგად ვიყავი, ლანასთან და ერიკთან მადლობის მეტი რა მეთქმის, ძალიან კარგად, მაგრამ აქ მირჩევნია... მომენატრეთ. რა კარგი წყვილი ხართ. სამაგალითო... ჩარლი სად არის?

ჯინა-

ჩარლის სამუშაო აქვს. გამოსაანგარიშებელი რაღაცეები, პრიექტის დასრულების ვადა გადის იმ კვირაში და არ უნდა ბოლო დღისათვის შემოიტოვოს... თან დასარეკიც აქვს კორეაში, საქმიანი საუბარი აქვს სეულში ასისტენტებთან. ორშაბათს მთელი ჯგუფი წარდგენას აკეთებს საბჭოს წინაშე...

რუზი-

რა თქმა უნდა! რა თქმა უნდა! ჩარლი, უნიჭიერესი, როგორი მშრომელია. საქმეს მიხედეთ. მე აქ დასასვენებლად კი არ ჩამოვედი... ცოტას გავერკვევი აქაურობაში და გვერდში ამოგიდგებით... მახოვს გიყვარდათ ჩემი კერძები... ახლაც ცოტა რაღაც შემიძლია...

ჯინა-

რას ამბობ ბებიდა! ამაზე არც იფიქრო, როგორ შეგაწუხებ... მე არ ვმუშაობ და სხვა რა საქმე მაქვს? სადილებსაც გავაკეთებ და ყველაფერს. კვირაში ერთხელ მარიაც მოდის, დამხმარე ქალიც მოდის. წაგიყვანთ აქაურობას დაგათვალიერებინებთ... როცა დაისვენებ და აკლიმატიზაციას მოახდენ... ხომ გესმის აქ მაღალ მთაში ხარ... დრო დაგჭირდება რომ შეეჩვიო... დიდი რაოდენობით წყალი უნდა დალიო... მე შეგახსენებ ხოლმე...

როუზი-

მადლობა ჩემო გოგო... ნეტა ჩემი ვარდის ბუჩქი როგორ შეეგუება უდაბნოს... მართალია ჩემთან შედარებით ბავშვი ხარ, მაგრამ არც შენ ხარ პატარა.. მთელი ცხოვრება შრომობ: მშობლებს მოუარე, შვილებს, შვილიშვილიც გყავს... სურათებს ხომ მაჩვენებ?

ჯინა-

სურათებსაც გაჩვენებ და კიდეც შეხვდები როცა მოვლენ. დღეს ჩემს დაბადების დღეზე იმიტომ არ არიან, რომ ლილიანა მეორე ბებიასთან წაიყვანეს ტყუპ ბიძაშვილებთან სათამაშოდ. ძალიან უყვარს იქ ყოფნა, თავის ტოლებთან.

როუზი-

მე მთელი ცხოვრება ჩემს სიამოვნებაში გავატარე... ჩემს საყვარელ საქმეს ვემსახურებოდი... ან სცენაზე ვიყავი ან მოგზაურობაში... ეეეჰ. არ ვნანობ ეს იყო ჩემი მოწოდება. ოღონდ ბოლო დროს გული მწყდება რომ ერთი შვილი მაინც არ გავაჩინე, ან უნდა ამეყვანა... მაგრამ თქენ ყველა ჩემი შვილები და შვილიშვილები არ ხართ?!... და წარმოიდგინე ჩემი სტუდენტებიც არ მივიწყებენ, შემომეხმიანებიან ხოლმე... რა თქმა უნდა დიდები არიან... ზოგი აღაც არის... მე გამოვეკერე ცას. უცნაური არ არის?

ჯინა-

ამას რა ჯობია... ვიდრე უფროსები გვყავს ჩვენ ისევ ბავშვები ვართ...

როუზი-

აი იმ ჩემოდანშია, ქვეშ მოყოლილა. ალბომი მაქვს თქვენი ბავშობის სურათებით... მოდი გავხსნათ...

ჯინა-

(ცდილობს გამოიღოს ჩემოდანი მეორე ჩემოდნის ქვეშიდან. გასძახებს ქმარს) ჩარლი! როცა თავისუფალი წუთი გქონდეს, გამოდი, ჩემოდანი გაგვიხსენი, ალბომი უნდა ამოვიღოთ...

(კაცის პასუხი არ ისმის)

როუზი-

არ შეაწუხო, დაკავებულია. როგორ შეიძლება! იქნებ ერთად გადმოვაჩოჩოთ.

(შემოდის ჩარლი, თან ტელეფონზე ლაპარაკობს. მიანიშნებს რომელი ჩემოდანიო. გადმოიღებს გახსნის. გადის)

ჯინა-

აბა რომელ მხარეს არის... არა! არა! ნუ დგები ბებიდა.

(როუზი ადგება და მივა ჩემოდანთან. ორივე საფეხურზე ჩამოჯდება. როუზი ამოფურჩქვნის ჩემოდანს და იქიდან უშველებელ ალბომს ამოიღებს. იატაკზე დადებს, გადაშლის. ჯინა ეხმარება.) ეს ვინ არის?

როუზი-

ეს შენი დიდი ბებიაა დედაჩემი... ეს კი ჩვენი სახლია, სადაც შენ დაიბადე...

(ეკრანზე ჩანს სურათები, ქალების სიცილი ისმის და თითო-ოროლა სიტყვა, ან ჯინას შეძახილი ფონად ჩუმად ისმის ნაზი მუსიკა... აბსოლუტური იდილიაა) ეს მე ვარ, კორდელიას როლში... ეს კი „ტრამვაი“-ში... ეს გასტროლებზე... როგორი წარმატება გვქონდა... ეს ისევ დედაშენი და მე, უკვე კოლეჯის სტუდენტები... ეს კაბა მე შევუკერე... როგორ უხდებოდა...

ჯინა-

ვიცი, ეს კაბა, მერე მეც ვატარე ცოტა ხანს... მახსოვს ის დღე, დედა რომ ავად იყო, შენ მე მივლიდი, მერე ამ კაბაში გადამიღე სურათი და საავადმყოფოში მივუტანეთ... ნეტა სად არის ის სურათი?

როუზი- ეს! შენს და ძმას და ბიძაშვილებს, სიურპრიზი შოუ რომ მოგიწყვეთ. ისე იმხიარულეთ ბვშვებმა...

როუზი-

გახსოვს? გახსოვს?

ჯინა-

უკვე მოზარდები ვიყავით. ეს დღე არ დამავიწყდება და მარტო მე კი არა ყველას ახსოვს. ადრე, როცა ოჯახურ შეკრებებზე ვიკრიბებოდით, სულ ამ დღეს ვიხსენებდით, როგორც ყველაზე საინტერესო და მხიარულ დღეს ჩვენი ბავშობიდან.

როუზი-

ლექსის კითხვის კონკურსი რომ მოვაწყვეთ... გახსოვს შენ რა წაიკითხე? შენ გაიმარჯვე... იწყებს ლექსის კითხვას, (ჯონ ქიდსი „ოდა ბულბულისადმი“ ან „კაშკაშა ვარსკვლავი“)

ჯინაც აჰყვება... ორივე ერთად კითხულობს...

„ტოტებო, თქვენი ნეტარება უფოთოლცვენო

გარემოცულა გაზაფხულით მარად უცვლელით,

შენც ნეტარექმნილხარ მემუსიკევ, რომ ვერ მოცდები

სიმღერას მარად ახალშობილს და განუწყვეტლივს.

შენ, სიყვარულო, კიდევ უფრო ხარ ბედნიერი,

ტკბობის სიმძაფრით, სიმხურვალით სუნთქვისმიერით“

(რატი ამაღლობელის თარგმანი)

ჯინა-

კონკურსი იყო, მაგრამ ყველამ გავიმარჯვეთ. შენ ყველს დაგვირიგე საჩუქრები... კარგი იყო... რა კარგი დღე იყო... საერთოდ რა დრო იყო...

როუზი-

აბა! აბა! ახლა ესეთები არ გამაგონო. მაშინაც კარგი დრო იყო და ახლა კიდევ უკეთესია. დედა ხარ, ბებია ხარ, არაჩვეულებრივი მეუღლე გყავს, შეხედე რა სილამაზეში ცხოვრობ... ჩემი ვარდის ბუჩქიც ჩვენთან არის...

ჯინა-

მართალია, მართალია, ბედნიერი ვარ, შენც აქ მყავხარ, ჩემო საყვარელო ბებიდა....

როუზი-

მადლობა, მადლობა რომ მიმიღეთ, იმედია დიდ ხანს არ შეგაწყენთ თავს... ძნელია ახალგაზრდებისათვის მოხუცი სახლში, განა არ ვიცი რომ ძნელია...

ჯინა-

ამაზე არც იფიქრო ბებიდა...

როუზი-

მადლობელი ვარ... მე ყველანაირად შევეცდები ვიდრე სული მიდგას არ შეგაწუხოთ, გამოგადგეთ... ნახე ჩარლის როგორ მოეწონოს ჩემი კერძები! აი ნახე... შენც გასწავლი ჩემებურ რამეებს... უფრო სწორად შენი დიდი ბებიის კერძებს

(მოეხვევიან ერთმანეთს.)

მესამე სურათი

**მესამე ვახშამი**

(სამი წლის შემდეგ )

(იწყება იმით, რომ როუზი, ვარდის ბუჩქს გამხმარ ფოთლებს აცლის, ზედმეტ ტოტებს აჭრის. ესაუბრება. ხმა არ გვესმის თუ რას ბუტბუტებს. უკანა პლანზე (სასურველია ეკრანი)

უსიამოვნოდ მოქუფრული ცა მოსჩანს. მსუბუქი ქარია. შორიდან ჩუმად ისმის პროკოფიევის სტილის მუსიკა და ასევე ისმის ქარის წუილი.ოთახიდან გამოდის ჯინა ლამაზ ხალათში, შამპანურის ბოკალით ხელში. ღიღინებს. ბოკალს მაგიდაზე დადგავს. ჩაჯდება საქანელა სავარძელში. ფეხებს მოპირდაპირე სკამზე დააწყობს. ფრჩხილებზე ლაქის წასმას დაიწყებს. მერე დააცემინებს.)

ჯინა-

აფცხი!!!

როუზი-

ჯანმრთეობა ჩემო ტკბილო... ხომ კარგად ხარ? მოსასხამს გამოგიტან, არ გაცივდე... ან აი, ჩემი აიღე, მე ვმოძრაობ და არ მჭირდება... ჩემი ვარდები ძალიან კარგად გამოიყურებიან. მგონი ქარი ძლიერდება და შეძლება ქარბუქში გადაიზარდოს. არ მინდა ქარმა წაიღოს მინდა დავკრიფო... თაიგული გავაკეთო... (მოიხსნის თავის მოსასხამს, პატარა კიბეზე ავა და დააპირებს ჯინას მოახუროს. ქალი მოიცილებს.)

ჯინა-

(ძალიან ხმამაღლა) არა! არა! არ მომაკარო, ზედ ყვავილების მტვერი ექნება, ხომ იცი ბებიდა მტვერზე ალერგია მაქვს...

როუზი-

კარგად გავრეცხე. ათი წუთიც არ არის რაც მოვიხურე ჩემო ტკბილო, მოიხურე არ გამიცივდე... ქარი უბერავს...

ჯინა-

გითხარი არ მინდა... მადლობა... ჩემსას გამოვიტან თუ მომინდა... ნუ წუხარ ბებიდა... ბავშვი ხომ არ ვარ!

როუზი-

ბატონო?

ჯინა-

(ხმამაღლა) ბავშვი ხომ არ ვარ...

როუზი-

კარგი, კარგი, ნუ განერვიულდები, ჩემთვის ისევ ბავშვი ხარ... ჩემი პატარა ულამაზესი, უსაყვარლესი ჯინა...

ჯინა-

ხომ იცი მე არ მიყვარს ასეთი ტკბილი ლაპარაკი...

როუზი-

კარგი... ბოდიში... მესმის შენი... მაშინ შიგნიდან გამოგიტან... (შედის სახლში)

ჯინა-

(თავისთვის) რა მომაბეზრებელი გახდა... რა მეშველება... ბებიდა იყავი იქ სადაც ხარ! მიხედე ჩვენს ბაღს და ნურც შენ წუხდები და ნურც მე მაწუხებ შენი ზედმეტი ყურადღებით...

როუზი-

(გამოაქვს მოსასხამი სახლიდან. მოახურებს ჯინას) კარგი ჩემო კარგო, ნუ ღელავ. მე ჩემს ბაღს მივხედავ, შენ ფრჩხილები გაილამაზე. ბავშობიდან გიყვარდა წესრიგში ყოფნა. მე გჭრიდით თმას ბავშვებს, ჩემს გარდა არავის აჭრევინებდით. ფრჩხილებსაც მე გიწესიგებდით და ლაქს გადებდით გოგოებს და ბიჭებს. მერე თქვენი მშობლები მიბრაზდებოდნენ, ბიჭებს ნუ უკეთებო... რას გავსო? უნდოდათ იმ მაიმუნებს და მეც უფერო ლაქსს ვადებდი... ეეეჰ... მაშინ ბევრი შემეძლო და ყველაფერი მიხაროდა... ახლაც ყველაფერი მიხარია, ოღონდ იმდენი აღარ შემიძლია.... ნეტა დანარჩენები სად არიან? როგორ არიან?... ნეტა?

ჯინა-

რამდენჯერ გითხარი, არ ვიცი სად არიან! არ ვიცი როგორ არიან! და მართალი გითხრა, რაც მთავარია, არც მინდა ვიცოდე, მათ გარეშეც მშვენივრად ვართ... (აღელდა)

როუზი-

კარგი, კარგი, დაწყნარდი, შენი აღელვება კი არ მინდოდა, უბრალოდ ზოგჯერ მომენატრებიან... სიზმარში მესიზმრებიან. ალბათ ვეღარც ვიცნობ... რა ლამაზები იყავით... შენ ახლაც ულამაზესი ხარ... ნეტა ისინი როგორები არიან?

ჯინა

არ ვიცი. ერთი წუთი სიმშვიდე არ არის ამ სახლში. არ მაინტერესებს როგორ გამოიყურებიან. შენ თუ ასე გადარდებს ბებიდა, მოგიძებნი და წაგიყვან რომელთანაც გინდა. გთხოვ გაჩერდი, არ ილაპარაკო, თუნდაც ცოტა ხანს? რაღაცაზე ვფიქრობ... არ გეწყინოს...

როუზი

ბოდიში, ბოდიში, დღეს საუზმის შემდეგ პირველად გნახე და მომინდა საუბარი... დაისვენე ჩემო ტკბილო. მე კი ჩემს ბაღს მივხედავ...(დაუბრუნდება ვარდის ბუჩქს)

ჯინა

(თავისთვის გაიმეორებს) „ჩემს ბაღს “რა სასაცილოა? ნეტა ვიცოდე ვინ დაგისაკუთრა? გავგიჟდები...

(გრძელი პაუზა. ჯინა ღიღინებს. როუზი თავის ვარდის ბუჩქს ელაპარაკება. მოულოდნელად ჯინას)

როუზი

ფოსტა იყო დღეს? ჩემთვის წერილი ხომ არ მოსულა?

ჯინა

ფოსტა? იყო რა თქმა უნდა. რა წერილი? ვისგან ელოდები წერილს ბებიდა?

როუზი-

რა ვიცი, იქნებ ლანამ მომწერა?

ჯინა

(დაამთავრა ფრშხილების კეთება. ნახევრად თავისთვის) რაც მოახერხეს და თავის შვილთან გადავიდნენ, ერთი არ მოუწერიათ, არც დაურეკიათ. რა წესია ეს? იქნებ რა გვიჭირს? როგორ გვიჭირს? არ უნდა მოგვიკითხონ? მოიცილეს და მორჩა... არც მინდა, არავისი თავი არ მაქვს... (აივანზე გამოდის ჩარლი)

როუზი

აი! ჩარლი! უკითხავად ავიღე შენი მაკრატელი. არ გეწყინოს ჩემო კარგო. ხვალ კვირაა. არ შეიძლება ჩემი სახლის სასადილო მაგიდა, კვირა დღეს, ვარდების გარეშე დარჩეს. ჰოდა მინდა მოვჭრა. თან ქარია... ღამისკენ გაძლიერდება და ხვალ შეიძლება სულ აღარ გვქონდეს ვარდები. მერე უნდა ველოდოთ როდის გაიფურჩქნება ახალი კვირტები...

ჩარლი

(არავითარ ყურადღებას არ აქცევს როუზის სიტყვებს) ჩვენ პატივცემულ ბებიდას, რაც მართალია მართალია! ადრე შეეძლო კარგი ვახშმის მომზადება, მაგრამ ეს წარსულს ჩაბარდა... ჩვენი საჭმელი აღარაფერს ჰგავს ბოლო დროს.

ჯინა

სამწუხაოდ მართალი ხარ. ამაში ვერ შეგეკამათები...

ჩარლი

ღორის ხორცი კარგად ჩათუშულ ბოსტნეულში მშვენიერი ვახშამია, ოღონდ კარგად, ზომიერად უნდა იყოს ჩათუშული და ხორცი იმდენ ხანს უნდა იყოს ცეცხლზე, ვიდრე ჯერ კიდევ ნაზია. თუ გადააჭარბე, მერე რეზინივით ხდება... მაგრამ ესე თუ დაყრი ტაფაზე და ყურადღებას არ მიაქცევ საერთოდ ვერ შეჭამ... ძნელია ბოსტნეულის გაფუჭება, მაგრამ ჩვენმა ბებიდამ ესეც კი მოახერხა... ნეტა როგორ მოახერხა? მაგარი ყოჩაღია...

ჯინა-

დაჭრა, გაამზადა, ზეთში და კარაქში კარგად გადაურია, დადგა ცეცხლზე. ერთი საათის შემდეგ მე ვნახე და ცივი იყო ყველაფერი... თურმე ღუმელის ჩართვა დავიწყნია. მე დავუძახე. ბებიდა! მე მგონი მივხვდი რატომ არ ითუშება ბოსტნეული მეთქი. რატომ არ ითუშებაო? იმიტომ რომ ჯერ არ გამოუგონებიათ ისეთი ქურა დენის გარეშე რომ თუშავდეს ბოსტნეულსთქო...

ჩარლი-

მერე იმან რა თქვა?

ჯინა-

უკან გადააგდო თავი, ბოლო დროს როგორც იცის, და აკისკისდა: “რატომ მეგონა რომ ჩემი ქურა ჩართული იყო? რატომ?! მეგონა ჩემი ბოსტნეული ითუშებოდა...“

ჩარლი-

ჩემი ვარდები! ჩემი ღუმელი! ჩემი ეს! ჩემი ის! გაგიჟება შეიძლება... ყველაფერი თავისი საკუთრება ჰგონია... მე მგონი ბოლო დროს გრანდ მანია დაეწყო... (ისმის როუზის კისკისი?) რატომ ხითხითებს ასე? ვითომ რაო?

ჯინა-

კი არ ხითხითებს, კისკისებს. მე მგონი ეს იმას უნდა გამოხატავდეს რომ კარგ გუნებაზეა...

ჩარლი-

როგორ შეიცვალა... როგორი უცნაურობები დასჩემდა... არა ძალიან თავისებური კი იყო თავიდანვე, მაგრამ ახლა სულ სხვაა. ასეთი რამეები თუ გაუძლიერდა შეიძლება გადარიოს ადამიანი... უკვე ძალიან ძალიან მაღიზიანებს. ვერ დაგიმალავ. შენ თვითონაც ხედავ... ოოო როგორ დამითანხმე! შენს დაბადების დღეზე რომ გამოგვეცხადა... როგორ მომტეხე! ჩემი თავი უფრო მაგარი მეგონა... დროებითო, ვნახოთო, დროებითო და აი?!

ჯინა-

მეც მაგიჟებს ასეთი რამეები და მერე კიდევ ეს სიჯიუტე...

ჩარლი-

ადამიანი შეიძლება იყოს ჯიუტი, მაგრამ მაინც შეეძლოს ბოსტნეულის მოთუშვა. (აკოცებს ჯინას ხმაუიანად) რატომ არ მოაშორებ სამზარეულოდან?

ჯინა-

რატომ?! რატომ?! რატომ!!! თვითონ უნდა რომ იფუსფუსოს, ვახშმები აკეთოს... ისე უსაქმოდ ხომ ვერ გაჩერდება? მთელი ცხოვრება სულ საქმიანობაში გაატარა... ცოდვაა გესმის? და რამდენჯერ გთხოვე ნუ იცი ეს დემონსტრატიული კოცნა, როდესაც ბებიდა აქვეა. უხერხულია...

ჩარლი-

ძალიან კარგი თუ უხერხულია. ჰო და მეც სწორედ ეს მსიამოვნებს...

ჯინა-

საზიზღარო... ასი წლის ქალს უხერხულობაში აგდებ და ეს გსიამოვნებს?

ჩარლი-

რა ვქნა? ვეღარ ვუძლებ. სამი წელია უკვე აქ არის... აღარ შემიძლია... უნდა დავჯდეთ და დავილაპარკოთ, მოვიფიქროთ რამე... (პირიდან გამოსცემს ისეთ ხმებს თითქოს ნერწყვს ათამაშებს)

ჯინა-

შეწყვიტე! რამდენჯერ გითხარი ასეთ რამეს საჯაროდ ნუ აკეთებ! თუ პირის ღრუს გამორეცხვა გინდა წადი სააბაზანეში და გამოირეცხე. მოვიფიქროთ რამე... რა უნდა მოვიფიქროთ?

ჩარლი-

აი! შეხედე!

(იღებს მაგიდაზე დადგმულ წყლის ტოლჩას, დაისხავს ჭიქაში წყალს, მოსვავს, პირში დაიგუბებს, ხმაურიანად ათამაშებს წყალს პირის ღრუში და უფრო ხმაურიანად გადაუშვებს აივნიდან ეზოში, ყვავილებზე)

როუზი-

(სახეზე ხელს დაიფარებს, თითქოს მას ჩაასხეს თვალებში წყალი,) ოჰ! ვაი! (მივარდება ყვავილებს დახედავს, რამოდენიმე ნაზი პეტუნია სითხის ძლიერი ნაკადისგან წაქცეულა. როუზი თმიდან სამაგრს მოიხსნის და მისით ფრთხილად წამოაყენებს ყვავილს) ოოო... ჩემო პატარა! ნუ გეშინია არ ხარ მოტეხილი... ახლავე გაგალამაზებ. აი ასე, აი ასე...

ჩარლი-

არ შემიძლია ყვავილებს რომ ელაპარაკება...

ჯინა-

უჰ! ახლა პრველად გაიგე?... ეს გადაფურთხება რა უბედურებაა? ძალით იქცევი ასე, რომ ვახშმობის შემდეგ გული ამირიო? წყალი თუ არ არის საკმარისი აიღე და გამოსაწმენდი ჩხირი იხმარე.

როუზი-

ახლავე გამოგიტან ჩხირს...

ჩარლი-

ჩხირი მაკლია თქვენგან. შეწყვიტეთ ახლა ორივემ. არ მინდა თქვენი დახმარება! და საერთოდ მინდა გავიწმინდავ კბილს, მინდა არა! მინდა მარტო! მინდა თქვენი თანდასწრებით... ჩემს სახლში ვარ, რასაც მინდა იმას გავაკეთებ და როგოც მინდა ისე მოვიქცევი...

როუზი-

(შემცბარი) რა თქმა უნდა ჩარლი შვილო! ეს სახლი შენი სახლია, როგორც გინდა ისე უნდა მოიქცე აბა რა, ვის უნდა შეეკითხო? აქ ჩვენ იმიტომ ვართ, რომ ერთი ოჯახი ვართ, და ერთმანეთი გვიყვარს. ასე არ არის ჯინა? რამდენიც გინდა იმდენი აწკაპუნე ტუჩები და გამოიწმინდე კბილები... ასე არ არის?

ჯინა-

აბა კი სულ მასეა... ნუ მიფუჭებ ქმარს ბებიდა...

როუზი-

რა თქვი ჩემო ტკბილო? ვერ გავიგონე. ჩარლი, მგონი არ მოგეწონა დღეს ვახშამი, შევამჩნიე მოთუშული ბოსტნეული თითქმის არ გიჭამია...

ჩარლი-

როგორ არა დიდი მადლობა, გეახელით, მაგრამ საერთოდ ბოსტნეულზე არ ვგიჟდები, მით უმეტეს ნახევრად უმზე. ან მოთუშული უნდა იყოს ან ცოცხალი...

როუზი-

უი! ძალიან მიკვირს ამას რომ ამბობ. პირველად მესმის შენგან შვილო...

ჩარლი-

არ მესმის რატომ გიკვირთ ბებიდა? რამდენადაც მახსოვს არსად არ გამომიცხადებია ბოსტნეულის განსაკუთრებული სიყვარული, მით უმეტეს თქვენი თანდასწრებით...

როუზი-

ასეა? ვიღაცამ კი გამოაცხადა...

ჩარლი-

ვიღაცამ! სადაღაც! როდესღაც! შეიძლება გამოაცხადა, მაგრამ ეს სრულიად არ ნიშნავს რომ მე ვიყავი...

როუზი-

(ნერვიული კისკისით) ჯინა! შემახსენე ვინ იყო რომ ამბობდა მოთუშულ ბოსტნეულზე ვგიჟდებიო... ბოსტნეულის გარეშე სადილი არ შემიძლიაო?

ჯინა-

(გაბეზრებული) მე არ ვიცი ვინ გიჟდება ბოსტნეულზე და ვინ არა... ბებიდა როუზ...

როუზი-

ეს ამდენი მოწონებები და არ მოწონებები ძნელია დასამახსოვრებლად, მაგრამ ჩარლი იოლია. მისი გულის მოგება ძნელი არ არის. აი სთივენი კი სრულიად შეუძლებელი იყო. ყველაფრით უკმაყოფილო, სულ წუწუნებდა... და მარგოს ოჯახი?! მოწუწუნეთა ოჯახი. ოჯახის ყოველი წევრი გაუთავებლად წუწუნებდა. მე ნერვიული სპაზმები მემართებოდა როდესაც მათთვის ვამზადებდი. ჩარლი სულ სხვაა... ველაფრით კმაყოფილია! არასოდეს შენიშვნას არ მოგცემს. გემრიელად მიირთმევს რასაც მიართმევ... (მხარზე ნაზად შეეხება) ღმერთმა დაგლოცოს ჩემო ტკბილო, რომ ასეთი ადვილია შენთვის ვახშმის მომზადება...

ჩარლი-

მარგოსთანაც იყავით ბებიდა? ეს არ მახსოვდა...(ჩარლი, უხეშად, ხმაურით, გასწევს სკამს როუზისგან მოშორებით.) ჯინა! მარგოსთან როდის იყო? ხომ არ ერევა რაღაცეები...

ჯინა-

იყო კი, როგორ არა, ოღონდ ძალიან ცოტა ხნით... რაღაც მოიმიზეზეს, ჭერში წვიმა ჩამოვიდა და სახურავის დიდი შეკეთება უნდა დავიწყოთო... ჩვენც მეზობლის სააგარაკო სახლში უნდა გადავიდეთ სამადლოდ, ვიდრე დავასრულებთ მუშაობას სახლზეო, თუ რაღაც ასეთი... და მაშინ ლანა და ერიკი იძულებული იყვნენ, ვითომ დროებით წაეყვანათ თავისთან და ეს დროებით, სამი წელი გაგრძელდა და ახლა ჩვენთან არის უკვე, თითქმის სამი წელი....

როუზი-

(ჯიბიდან პატარა მაკრატელს ამოიღებს) ახლა ჩავალ ბაღში და ვარდებს დავკრიფავ. ხვალ კვირაა და არ მიყვარს ჩემი სასადილო მაგიდა ვარდების გარეშე... როგორც კი მოვრჩები ამ საქმიანობას, დავბრუნდები სამზარეულოში და კვერცხს გაგიკეთებ ბირმინჰემულად. მე ვერ დავტოვებ ჩემს ტკბილ კაცს უკმაყოფილოს ვახშმით. ამას მე ვერ ავიტან ეს ჩემს სახლს არ ეკადრება. (ჩავა კიბეებზე და ბოლო საფეხუზე გაჩერდება, სულს მოითქვავს) ქარმა შემაწუხა, თითქოს თავბრუ მესხმის...

ჩარლი-

რა არის კვერცხი ბირმინჰემულად???

როუზი-

ოოოო! კვერცხი ბირმინჰემულად, ჯინას მამის უსაყვარლესი საჭმელი იყო...

ჩარლი-

ეს ჩემს კითხვაზე პასუხი არ არის...

როუზი-

(თითქოს საიდუმლოს გასცემს) მე მოვიგონე... გეტყვი როგორ მზადდება...

ჩარლი-

მე არ მაინტერესებს როგორ მზადდება. მე გეკითხებით რა არის?

როუზი-

შვილო! მე ვერ გეტყვი რა არის თუ არ აგიხსენი როგორ მზადდება. უნდა აიღო პურის ნაჭრები და შუაში მრგვალად ამოჭრა. უნდა დადო ეს პურის ნაჭრები კარაქიან ტაფაზე... მერე თითო ამოჭრილ პურის ნაჭერში დაახლი კვერცხს და მერე პურის ამოჭრილ ნაჭრებს დააფარებ ამ კვერცხს...

ჩარლი-

(სარკასტულად) ქურა ანთებული უნდა იყოს?

ჯინა-

(უნდა ხუმრობაში გადაიტანოს და არ გამოსდის. პირიქით მეტ უხერხულობას ქმნის) არა! არა! ქურის ანთება აუცილებელი არ არის. ალბათ სწორედ ამიტომ ჰქვია კვერცხი ბირმინჰემულად.

როუზი-

(დაბნეულია, თითქოს თავს იმართლებს) ჯინას მამა გიჟდებოდა მე რომ ვუკეთებდი. როდესაც მამა ვახშმით კმაყოფილი არ იყო, სწორედ კვერცხის ასე შეწვას მთხოვდა და ფეხბს აბაკუნებდა ვიდრე არ გავუკეთებდი. (ეს მოგონება როუზს ისე ახალისებს რომ აღფრთოვანებისგან ლამის კიბიდან ვარდება) ის ფეხებს აბაკუნებდა იატაკზე ვიდრე არ მოვუმზადებდი... აი ასე აი ასე...

(როუზი კისკისით ჩადის ბაღში და ვარდის ბუჩქთან მიდის, შორიდან ისმის მისი აღტაცებული შეძახილები.)

ჩარლი-

მოხუცი მგონი ჭკუიდან გადადის... რამდენი წელია უკვე რაც ჩვენთან არის?

ჯინა-

სამი. თითქმის სამი წელია... სამი წლის წინ ოქტომბერში გადმოვიდა ჩვენთან.

ჩარლი-

არა ივლისი იყო! შენი დაბდების დღე... ივლისში გადმობრძანდა. აი ამ ვარდის ბუჩქით... სამი წელია წესიერად არ დაგვისვენია.

ჯინა-

მართლა? ივლისი იყო? ჰო, მართალია ივლისი იყო.

ჩარლი-

როგორ ვერ ვიტან ამ ვარდის ბუჩქს, უშველებელია, სხვა ყველა ყვავილი დაფარა, არ გაახარა... უნდა მოვჭრა...

ჯინა-

რას ამბობ! ეგ არ გაივლო თავში. იცი რა მომიყვა ამას წინ?!

ჩარლი-

არ ვიცი და არც მაინტერესებს...

ჯინა-

მომისმინე! ეს ბუჩქი ჩემს საფლავზე უნდა გადაიტანოთო... მხოლოდ ამას გთხოვთო... თურმე იქ, ლანასთან რომ იყო, ხანდაზმულთა ბოტანიკურ კლუბში დაუწყია სიარული და იქ ასეთი ტრადიცია ყოფილა: კლუბის ბაღში, ვარდის ახალ ამოყრილ ბუჩქს აირჩევ, უვლი ამ ბუჩქს და მერე რომ გარდაიცვლები, შენი ჭირისუფალი, შენ ბუჩქს, შენს საფლავზე დარგავს... გესმის? რადგან ჩვენთან მოყავდათ, ლანამ და ერიკმა, როუზის თხოვნით, ის ბუჩქი ამოათხრევინეს და მერე აქ გამოატანეს... ეს ახლა მომიყვა, ამდენი ხნის შემდეგ... წარმოგიდგენია? გული ამიჩუყდა რომ მიყვაბოდა....

ჩარლი-

(იგნორირებას უკეთებს ჯინას მოყოლილ ამბავს. თავისას აგრძელებს) ჯეკ და დაიანასთან გადავიყვანოთ, ცოტა იქ იკაკანოს რა მოხდება? ამის წინ დამირეკა ჯეკმა, შენც მოგიკითხა... მარტო არიან, ბებრულად ცხოვრობენ. გაერთობიან კიდეც. თავის ბუჩქიანად გადავიყვან. აქ, ჩემი ხელით ამოვთხრი იქ ჩემი ხელით ჩავრგავ. არ დავიზარებ. დღესვე ამოვთხრი ხვალ შაბათია სამსახურში არ მივდივარ და წავიყვან.

ჯინა-

ჯეკს და დაიანას არა აქვთ საწოლი ოთახი მაგისათვის. ქალიშვილი ქმარს ეყრებასავით და ბავშვით მათთან არის გადასული, ჯერ ჯერობით.

ჩარლი-

მაშინ დევიდთან გადავაბრძანოთ, ცოტა ხნით მაინც.

ჯინა-

არა, გამორიცხულია... დევიდის დამპალ რუსის ცოლს უთქვავს რაღაც მომპარაო... ბებიდა ისე ცუდად გამხდარა სულ სასწრაფოები დასჭირდათ თურმე... მათმა მოსამსახურე ქალმა მითხრა მაშინ. შენ არ გითხარი, დაგიმალე, შემრცხვა.

ჩარლი-

შეგრცხვა? რა სისულელეა... კარგი, კარგი, რა მნიშვნელბა აქვს... უკვე რამდენი ხანია ჩვენთან არის და არის... კი ბატონო პირველი წელი კარგ ფორმაში იყო, მაგრამ მერე თანდათან რომ აურია და აურია...

ჯინა-

ნამდვილდ აურია და მეც საგონებელში ვარ...

ჩარლი-

არ უნდა მიგვეღო... ხომ გეუბნებოდი... მოხუცთა პანსიონატში უნდა გადაგვეყვანა... აქ არ უნდა მოგვეყვანა საერთოდ...

ჯინა-

მაშინ? პანსიონატში არა... მოკვდებოდა ჩარლი... მოკვდებოდა... ჩვენ სიცოცხლე გავუხანგრძლივეთ...

ჩარლი-

ბებიდას გავუხანგრძლივეთ, ჩვენ შევიმოკლეთ... ყველა საუბრისას წინ გვიზის. რაც ეგ აქ გადმოვიყვანეთ, სრულიად არ გვაქვს მარტო ყოფნის საშუალება... (პაუზა) მე არ მჯერა რომ რაღაც მოიპარა... შენ გჯერა რომ მოიპარავდა რამეს? ან რაში დასჭირდებოდა?

ჯინა-

არა! რა თქმა უნდა არ მჯერა. ეს იმ ნაძირალა დედაკაცმა მოუგონა, რომ წყენოდა და წასულიყო მათგან. და მართლაც დიდი ტრამვა მიიღო მაშინ...

ჩარლი-

შენი ძმა ხომ არარაობაა... ხომ ვერ გაუბედავდა წინააღმდეგობას...

ჯინა

ოოო ადვილი სათქმელია! წინააღმდეგობა გაუწიო? რუსის ცოლს? ეგ იგივეა რომ...

 ჩარლი

თუმცა, მე რომ გაგიბედე რა? დამიჯერე? მაინც გადმოიყვანე.

(როუზი გამონათდება ვარდის ბუჩქთან. ქარი უკვე ისეა გაძლიერებული რომ ლამის წააქცევს. ის ბორძიკობს და იცინის თავის თავზე, რომ დაბარბაცებს. ქართან წინააღმდეგობას თითქოს ცეკვაში გადაიყვანს.)

როუზი-

ოოჰ ღმერთო ჩემო! ჰაჰაჰა... ჰაჰაჰა...

ჯინა-

ამიტომაც, როგორც კი ჩემი ჩეკების წიგნს გადმოვიღებ, მაშინვე მოდის და მეუბნება: „შეამოწმე. ხომ ყველაფერი ადგილზეა?“-ო.

ჩარლი-

ეს რაღა ჯანდაბაა? რატომ აკეთებს ამას?

ჯინა-

მე მგონი ეშინია რომ არაფერი დავაბრალოთ როგორც დევიდის დედაკაცმა დააბრალა.

(როუზი დაფარფატებს ვარდის ბუჩქის გარშემო და თავისთვის ღიღინებს. ტაატარატარატატაააა...)

ჩარლი-

შენი დაგრეხილ კბილებიანი, ნახევარი ძმა ჯორჯი? ზეთის გამოყენების რაღაც ახალ გზებს არ მიაგნო? თუ ზეთის ნამწვავის... მილიონერობას რომ აპირებდა...

ჯინა-

კიდეც მიაგნო და ვერც მიაგნო...

ჩარლი-

ანუ, ეს როგორ გავიგოთ?

ჯინა-

არ იცნობ ჩემს ძმა ჯორჯს რაც არის? რაღაცას წამოიწყებს, მერე უცებ დიდი ფულის გაკეთება მოუნდება და ვიდრე მილიონერი გახდება, უკვე სასამრთლოსთან აქვს საქმე და მერე იმის გამოხსნა მთელს ნათესაობას უფრო მეტი გვიჯდება. ამის გარდა მის ცოლს რაღაც ქალური პრობლემები აქვს და ბებიდას ვერ მივუყვანთ.

ჩარლი-

ჰო, რა თქმა უნდა მაგათ ყველას რაღაც მიზეზები აქვთ. მიზეზს რა გამოლევს. ბატის ტვინები არიან, მაგრამ იმის ეშმაკობა კი აქვთ რომ მიხვდნენ ეს ჩვენი ქალბატონი მალე წაიქცევა! იქით მოსავლელი გახდება და არავის არ უნდა რომ ეს მათი პასუხსმგებლობა გახდეს.

ჯინა-

ჩარლი გეყოფა. მიაქციე ყურადღება, ჩემს ნათესავებზე რეებს ამბობ?!

ჩარლი-

რა ტყუილს ვამბობ? ჩემებზეც იგივეს ვიტყვი თუ დამჭირდა... ჩვენ ვართ გაჭედილები... გამოჭერილები...

ჯინა-

ძალიან ნუ აჭარბებ. ჯერ კარგად არის. ჯერ თავის თავსაც უვლის და ჩვენც გვეხმარება. რა გინდა?

(ისმის როუზის ტკბილი ღიღინი.)

ჩარლი-

აღარ შემიძლია ამის ატანა... ვინმე სხვა ნათესავთან უნდა გადავაბარგოთ. თუნდაც დროებით... ვინ იფიქრებდა რომ ცას გამოეკერებოდა?!

ჯინა-

ვინ სხვა ნათესავთან? იცი რა, უაზრო ლაპარაკი.

ჩარლი-

„ანი მანი მინი მა, ინი მინი მინი მო“... „მო“-ს შევახვედროთ.

ჯინა-

და ეს „მო“ ვინ არის?

ჩარლი-

რაში მენაღვლება ვინ არის? ვიცი რომ მე არ ვარ.

(როუზი თითქოს დაცურავს ვარდის ბუჩქის გარშემო და ღიღინებს. მისი ღიღინი ხან შემოდის ჯინას და ჩარლის დიალოგში ხან იკარგება. ლურჯი ცა თანდათან იქუფრება მაგრამ მზის სხივი მაინც დაჰნათებს ვადის ბუჩქს და როუზს.)

ჩარლი-

ზოგიერთს ეს უცნაური დაავდებები ემართებათ და ასე ცოცხალ-მკვდრები გამოეკიდებიან ცაზე. უნდა აძლიო მორფინი, და იცი რომ სულ უფრო და უფრო ძვირდება? თუ არ გჯერა, შეამოწმე...

ჯინა-

როგორ არ მჯერა! ყველაფერი ძვირდება და წამლები კიდევ უფრო მეტად. ზოგი მორფინზე დიდხანს ცოცხლობს.

ჩარლი-

და მერე სულ მეტი და მეტი უნდა აძლიო. დოზა უნდა მოუმატო...

ჯინა-

მართლა? მეტი და მეტი? ასე თუ მოხდა, ყველა ნათესავმა უნდა დაიფერთხოს ჯიბეები და მოგვეხმაროს. აბა ისე როგორ იქნება? ამდენი ხანი ჩვენთან არის და არავინ შეგვიწუხებია...

ჩარლი-

ოოოო! აბა სცადე და კაპიკი გააღებინე შენს რომელიმე ნათესავს. ათასნაირ მიზეზს დაგისახელებენ...

ჯინა

ასეც არ არის. დედაჩემი რომ ავად გახდა ხშირად მოდიოდნენ, არ გახსოვს? საჭმელი მოჰქონდათ დედასთან საავადმყოფოში, წამალს შოულობდნენ, ხან კანადიდან ჩამოჰქონდათ. ბევრი არა აქვთ ხომ იცი და რაც ააქვთ იმას უჭერენ ხელს. იცი რა?! უნდა გვეამაყებოდეს რომ ჩვენ ასეთი შეძლებული და კეთილი ოჯახი ვართ.

ჩარლი-

მეამაყება ბატონო, მეამაყება! მაგრამ სიამაყით პურს ვერ შეჭამ. რა გვეშველება რომ ჩვენთან გატყდეს და ჩვენთან მოკვდეს? არ იცი რა ჯდება სიკვდილი? იქნებ მეც მინდა პენსიაში გასვლა? ან უფრო მსუბუქ ბიზნესში გადასვლა? მაქვს ამის საშუალება? არა მაქვს. გულახდილად გაფრთხილებ მიკიბულ მოკიბლების გარეშე (გადაიხედავს ბაღში.) მე დავწვავ და მის ნეშთს, ვარდის ბუჩქის ძირში გავშლი.

ჯინა-

უაზროდ ხუმრობ. არ მეცინება... (მიეფერება) რა გემართება ჩარლი? მე შენ ვეღარ გცნობ.

ჩარლი-

ჯერ სადა ხარ? თუ ბებიდა კიდევ ერთი კვირა აქ დავტოვეთ, მართლა ვეღარ ვიცნობთ ერთმანეთს, ოჯახი დაგვენგრევა, და მეტიც, შეიძლება ამ ვარდის ბუჩქის დარგვა ჩემს საფლავზე მოგიწიოს. გაიგე? გთხოვ გაიგე რა...

 ჯინა

(იცინის) რას არ იტყვის შენი ენა... აუტანელი ხარ...

(როუზმა კი ვარდების თაიგული გააკეთა და ნელ ნელა, სვენებ სვენებით, გზა და გზა ბუნებით ტკბობით, ბაღის სიღრმიდან მოდის სახლისაკენ)

ჩარლი

აი მოდის. უთხარი, პირდაპირ უთხარი, ახლავე.

ჯინა-

ვუთხრა? რა ვუთხრა? რას გულისხმობ?

ჩარლი-

რომ მისი სტუმრობა დასრულდა... რომ ჩვენი სტუმართმოყვარეობის ლიმიტი ამოიწურა...

როუზი-

(ჯერ ისევ შორიდან) მე მინდა ბავშვებო რომ თქვენ შეხედოთ ამ თაიგულს...

ჩარლი-

აპირებ რომ უთხრა, თუ არა?

როუზი-

მე მინდა ბავშვებო რომ დატკბეთ ამ ბუნების პოეზიით

ჩარლი

თუ მე ვუთხრა?

ჯინა-

არა! არა! არავითარ შემთხვევაში. შენ დაწყნარდი და მე შევაპარებ... ვნახოთ როგორი რეაქცია ექნება.

როუზი-

შეხედეთ! შეხედეთ! ბავშვებო და დატკბით! ესენი არიან ბუნების პოემები! ლექსები...(იწყებს ლექსის კითხვას)

„ტოტებო, თქვენი ნეტარება უფოთოლცვენო

გარემოცულა გაზაფხულით მარად უცვლელით,

შენც ნეტარექმნილხარ მემუსიკევ, რომ ვერ მოცდები

სიმღერას მარად ახალშობილს და განუწყვეტლივს.

შენ, სიყვარულო, კიდევ უფრო ხარ ბედნიერი,

ტკბობის სიმძაფრით, სიმხურვალით სუნთქვისმიერით“

 ჯონ ქიდსი (რატი ამაღლობელის თარგმნი)

(ცოლქმარი რეაქციის გარეშე მიშტერებიან როუზს, რომელიც მათკენ აწვდილი თაიგულით ლამის ფეხის წვერებზე დგას ბალერინასავეთ და სახე ეგზალტირებისაგან საოცრად უბრწყინავს. მერე უცებ დაიძაბება და პირდაპირ ჩარლის მიმართავს) ჩარლი! ჩარლი! არ არის, ეს ყვავილები, ბუნების პოეზია?

(ჩარლი წამოდგება. შესასვლელისკენ გაემართება. გზაში ჯინას მხარზე შეეხება, იმის შესახსენებლად რომ რაც დაივალა შეასრულოს.)

ჯინა-

(დაძაბულად) კი ბებიდა რიან „ბუნების პოეზია“ თუ რასაც ეძახი ბებიდა როუზ ნამდვილად ასეა... ეს საკამთო არ არის... მაგრამ იცი რა?! რადგან ვსაუბრობთ ახლოს მობრძანდი გთხოვ, რომ კარგად გავიგონოთ ერთმანეთის.

 როუზი

(როუზი თითქოს აივნიდან გასვლას დააპირებს. თითქოს გული უგრძნობს, რომ რაღაც საფრთხე ელის. მოაჯირს მიეყრდნობა და მის სახეზე შიში გამოიხატება. მერე უცებ რეალობაას უბრუნდება) რა არის ტკბილო? მე ვიცი ბავშვებო რაღაცით ძალიან შეწუხებულები ხართ. მკითხავის მოწვევა არ არის საჭირო ამის შესამჩნევად. მე ვფიქრობ თქვენ ორივე უკმაყოფილო დარჩით ვახშმით. ასე არ არის ჯინა? ბოსტნეული არ მოვთუშე საკმარისად. ასე არ არის? არ იფიქრო არ ვიცი ჩემი შეცდომა. მე ჩემმა ქურამ ცუდი ხრიკი მომიწყო. მეგონა ჩავრთე და თურმე ბოსტნეული იმდენი ხანი ცივ ქურაზე მქონდა...

ჯინა-

ბებიდა, გთხოვ დაჯექი, წყნარად რომ ვისაუბროთ?

როუზი-

(პანიკურად) მე არ მინდა დაჯდომა. არ მინდა დაჯდომა. ასეც კარგად მოგისმენ. ეს დაჯდომა და ადგომა კიდევ უფო მეტი საწვალებელია ჩემი მოხუცი ფეხებისავის. რა მოხდა ჩემო ტკბილო? რატომ ღელავ? როგორც კი ამ თაიგულს წყალში მოვათავსებ, ჩავრთავ ღუმელს და გაგიკეთებთ უგემრიელეს ბირმინჰემულ კვერცხს. ჩარლი შვილო! გაიგონე?

ჩარლი-

(ისევ ზურგით დგას) გავიგონე. გავიგონე და არ მინდა ეს ბირმინჰემული ჯანდაბა...

ჯინა-

მას არ უნდა ბირმიჰემული კვერცხი და არც მე მინდა. მაგრამ რადგან ვსაუბრობთ... როგორ ვთქვა? ჩარლი ფიქრობს და მეც ვფიქრობ რომ...

როუზი-

რას ფიქობთ? რაზე ღელავთ?

ჯინა-

ვფიქრობთ რა გეგმები გაქვს? თუ გაქვს მოფიქრეული რამ?

როუზი-

გეგმები? რა გეგმები?

ჯინა-

დიახ გეგმები. სწორედ გეგმები.

როუზი-

რა სახის გეგმები? რას გულისხმობ ჯინა?

ჯინა-

მომავლის გეგმები ბებიდა, მომავლის.

როუზი-

ააა! მომავალი? არა! არა! როცა მოხუცი შინაბერა 100 წელს მიუახლოვდება მას მომავლის არავითარი გეგმები არა აქვს. არა აქვს. მიფიქრია ამაზე ადრე, მაგრამ რა აზი აქვს? რა მომავალი?... ვიცი

არ დავვიწყებივარ იესოს. ჩემ ტკბილ მხსნელს. არ დავივწყებივარ. დრო არ ვიცი ჯინა, არც მე და არც შენ, მაგრამ როდესაც დრო მოვა, ის მობრძანდება და წამიყვანს. ქარიშხალი მოვა, ამიტაცებს და ზეცაში წამიყვანს. როგორც ვარდის ფურცლებს აიტაცებს და შორს გააუჩინარებს... (პაუზა)

ჯინა-

ეს კარგია, რომ იესოსი გჯერა ბებიდა, მაგრამ ისიც უნდა გაგახსენო რომ იესო იმათ ეხმარება ვინც თავად ეხმარება თავის თავს.

როუზი-

ოოო! ეს ვიცი ჯინა. (იცინის) ეს აკვნიდან ვიცი, რომ მე ვარ ჩემი თავის პატრონი. ეს დაბადებამდე ვიცოდი, ეს ჩემს ძვლებშია. როდის ვიყავი უსუსური, სხვებზე დამოკიდებული? (პაუზა) მთელი სიცოცხლე მარტო ვარ, მაგრამ ოჯახი ვარ. (პაუზა) თითებზე შემიძლია დათვლა როცა შეუძლოდ ვყოფილვარ. რეპეტიცია არ გამიცდენია. სპექტაკლი არ ჩამიგდია და სახლშიც ყველაფერი მე ვიყავი... არავის ვაყვედრი რა თქმა უნდა, მაგრამ ვის აღარ დავხმარებივარ და რითი არ დავხმარებივარ. მადლობა ჩემს ტკბილ უფალს ჯანმრთელად მაცოცხლა. ჯანმრთელი და აქტიური ვიყავი. როცა დრო მოვა, იესო მომაკითხავს, მის მხარს დავეყრდნობი... მე... თუ შეგიძლიათ მაპატიეთ დღევანდელი ვახშამი...

ჩარლი-

მოილაპარაკეთ და გაანებეთ თავი იესოს... შეეშვით... თავისი გასაჭირი ეყოფა... ეს შორიდან საუბრები მოუთუშავ ბოსტნეულზე და ასე შემდეგ არაფერ შუაშია მოცემულ ვითარებასთან...

ჯინა-

შეგიძლია წუთით ენას კბილი დააჭირო? ჯობია დაგვტოვო, ჩარლი!

ჩარლი-

მაშინ პირდაპირ უთხარი. არ უნდა ამას ამდენი მიფუთვა მოფუთვა. ბებიდამ კარგად იცის რომ მე მძიმე სამუშაო მაქვს და მშრომელ ადამიანს სახლში საუზმე, სადილი, ვახშამი, ჭირდება სისტემატიურად. ვარდების თაიგული კი არა. თხუთმეტ წუთს გაძლევთ... ილაპარაკეთ და მომახსენეთ... ეს არის ჩემი ბოლო სიტყვა... ამინდი ფუჭდება, დიდი ტორნადოა მოსალოდნელი და სახლი უნდა მოვმზადოთ...

ჯინა-

სხვადასხვა გზები არსებობს ადამინს რომ დაელაპრაკო. დამაცადე, ვიცი მე ჩემი საქმე.

(იმ დროს როდესაც ჩარლი და ჯინა კამათობენ აივანზე, სცენის მარცხენა მხარეს როუზი გაუნძრევლად დგას ვარდის ბუჩქთან)

ჩარლი-

(ჩარლი უხეშად დაახეთქებს სკამს და გადის. ამ ხმაზე როუზი გამოერკვევა. დიდი პაუზაა. მხოლოდ ძალიან ჩუმად ისმის როუზის ოცნების მუსიკა. ჯინა თითქოს მიაჯაჭვეს სავარძელს, უძრავად ზის სახეზე უხერსულობა, თუ სასოწარკვეთა, თუ გაურკვევლობა, თუ შიში თუ ყველაფერი ერთად აქვს გამოსახული. ჯაჭვებზე ჩამოკიდებული აივნის საქანელა/სავარძელი კი მოძრაობს და გულის გამაწყალებლად ისმის ჯაჭვების ჭრიალი. ჭრი ჭრიიი, ჭრი ჭრიიიი... როუზის ნაზ მუსიკალურ თემასთან საშინელ კონტრასტს ქმნის)

 როუზი-

(ბოლოს) მე მეგონა თქვენ, ბავშვებს, მოგწონდათ ჩემი გაკეთებული კერძები...

(ცა, ლურჯად ჩაიქუფრება. როუზი ბუჩქისაკენ მიბრუნდება... მუსიკა უსიამოვნო ცუდი ამბის მაუწყებელ კატის კნავილს დაემსგავსება... ნიავი მოულოდნელად ძლერ ქარად გადაიქცევა. ჯინა გამოერკვევა, წამოდგება სავარლიდან. ქარისაგნ შეშინებული, პანიკაში ჩავარდება. ეძახის ქმარს)

ჯინა-

ჩარლი! ჩარლი! გამოდი დამეხმარე სკამები შემატანიე ვიდრე ქარი მინებს მიახეთქებს. ჩქარა! ჩქარა!

ჩარლი-

(შემოდის) ნუ ღელავ, ყველაფერს მივხედავთ... აქ მოკიდე ხელი აი ასე. ნუ ღელავ. დიდი არაფერია. შეიძლება გადაიაროს. აკორდეონს დავხურავ და ვერაფერს დაგვაკლებს...

ჯინა-

მე სავარძელს დავამაგრებ. დიჭირე ეს კარი, ასე, მე სკამებს მოვაჩოჩებ... ახლა ეს სკამი... მიდი გაწიე... მოდი მაგიდა ავკეცოთ და ძირს დავაწვინოთ... ჩვენ ჯობია სარდაფში ჩავიდეთ სასწრაფოდ. მე ქარიშხლის მეშინია... გახსოვს ჩვენი მეზობლის სახურავი რომ მოხსნა და მანქანას დაანარცხა... (თითქოს ახლა გაახსენდა) ბებიდა შემოდი ჩქარა შიგნით, ჩქარა მოდი რომ ეს კარი გადავრაზოთ... ჩარლი! შემოიყვანე ბებიდა სახლში, ჩქარა ჩქარა მე სარდაფში ჩავდივარ! დაუძახე.

ჩარლი-

(კარებში ჩანს) როუზ!!! როუზ!!! ჯიუტი ბებერი. ყურადღებასაც არ მაქცევს...

(აქ, უნდა იყოს ეპიზოდი, სადაც მეზობლები დარბიან ქარისაგან თაშესაფრის ძებნაში. სასურველია ეკრანზე. ხელში სახლიდან წამოღებული აუცილებელი საგნები უჭირავთ. ამ ქაოსში, ხალხს სირბილში როუზი აღარ ჩანს და მერე როდესაც ხალხი აღარ ჩანს, სიცარიელეა, ყველამ თავი შეაფარა, სახლის აივანი გადაკეტილია, აკორდიონი დახურული. ყველაფერი პირქუშად გამოიყურება, მხოლოდ როუზს და ვარდს ვხდავთ. როუზი თავს გადააქნევს მაღლა ცას ახედავს, სადაც რაღაც საშინელი გროვდება.

კატის კნავილი უკვე ლომის ღრიალში გადადის, მაგრამ როუზი ისევ ეზოში დგას. მისი სახე მშვიდი, ჩაფიქრებულია. მისი ნაზი სიფრიფანა კაბა ფარფატებს და გამოაჩენს მისი თხელი უნაზესი სხეულის სილუეტს. ის ნელა ჯერ გადარაზულ სახლს შეხედავს, მერე ცას ახედავს... ეს ყველაფრი შენელებულად ხდება. შემდეგ წინ წამოვა, გარდაისახება და დაიწყებს სცენას სპეატაკლიდან „ტრამვაი რომელსაც სურვილი ჰქვია“ ბოლო სურათი, ბლანში ფსიქიატრიულში მიჰყავთ:

„მე ვგრძნობ ზღვის ჰაერს. მე შევისრუტავ ზღვის ჯადოსნურ სურნელებას. ჩემს დარჩენილ ცხოვრებას ზღვასთან გავატარებ, და როდესაც მოვკვდები მე მოვკვდები ზღვის სანაპიროზე, და იცით რა მომკლავს? მე მომკლავს გაურეცხავი ყურძნის მარცვალი, იქ შორს ოკეანეში და ჩემი ხელი ეჭირება გემის ახალგაზრდა ექიმს, ძალიან ახალგაზრდას და ძალიან მომხიბვლელს, ღრმა ლურჯი თვალებით და ვერცხლისფერი დიდი მაჯის საათით. „საცოდავი ქალბატონი“ იტყვიან მგზავრები „ერთმა გაურეცხავმა ყურძნის მარცვალმა მისი სული სამოთხეში გააცილა“ და ზაფრულის მზიან დღეს თეთრ სუდარში შემოსილი ჩემი სხეული, ნელა ჩაიძირება ოკიანის შეუცნობელ ლურჯ სივრცეში რომელიც ჩემი პირველი სატრფოს თვალების ფერი იქნება.“ (ქეთევნ ხარშილაძე ასსერის თარგმანი)

(იწყება ტაშის გამაყრუებელი გრიალი, ტაშია თუ ქარია თუ ორივე... საიდანღაც როუზის მკლავებში უშველებელი ვარდების თაიგული გაჩნდება... ნაცრისფერი შიფონის გრძელი შარფი მოცილდება მხრებიდან და ქარს გაჰყვება შორს შორს ფრიალით... ის მოძრაობას აკეთებს თითქოს უნდა დაიჭიროს და მუხლებში ჩაიკეცება. მისი მკლავები თაიგულს გაუშვებენ... თითქოს შეეცდება დაიჭიროს თაიგული და ერთი ვარდი შერჩება ხელში დანარჩენი გაიფანტება ცაში... ცდილობს როგორმე ფეხზე წამოდგეს... ლურჯად მოქუფრული ცა შავი გახდება და ქარის ღმუილი შემზარავი... წამით წყვდიადი მოიცავს ყველაფერს... მერე სიჩუმე... გამონათებულია მხოლოდ ვარდის ბუჩქი, რომელზეც მხოლოდ ერთი ვარდია შერჩენილი. სიჩუმეში შემოიპარება როუზის ნაზი მელოდია

 **დასასრული...**

 **2024-2025 წელი**